
ADVERTIM  ENT 


L' assumpte  bàsic  d'aquesta  obra  és  el  mateix 
que  ha  servit  per  a  bastir  diverses  produccions 
en  el  camp  de  la  poesia,  la  novella  i  el  teatre.  Es 
el  drama  etern  i  popular  del  incumpliment  d'amor: 
és  la  trista  fi  de  Vamor  d'absència  que's  va  allu- 
nyant fins  a  perdre's  totalment  quan  l'amor  no 
és  prou  ferm  i  arrelat. 

El  clàssic  Fray  Lluis  de  León  glosà  el  tema  en 
una  de  ses  immarcessibles  poesies:  Pere  Antoni 
d' Alarcón  ne  féu  la  magnifica  novella  "El  nino 
de  la  bola";  Francesc  Camprodon  les  obres  tea- 
trals "Flor  de  un  dia"  i  "Marina";  Dicenta  i 
Paso  "Curro  Vargas",  i  entre  nosaltres,  Manuel 
Ribot  i  Serra  amb  la  seva  poesia  "La  Puntaire", 
Frederic  Soler  amb  el  seu  drama  "Lliri  d'aigua", 
i  Lluis  Almeric  amb  la  seva  novella,  han  cris- 
tal·litzat també  el  tema  del  jurament  d'amor  obli- 
dat. 

A  tot  aquest  estol  de  poetes  i  novel·listes,  la 
meva  admiració  i  el  meu  respecte. 

LI.  M. 


PERSONATGES 


Agnès     .     .     .  Adela  Alsina 

Rafel ....  Josep  Coma 

Tomàs    .     .     .  Ignasi  Berenguer 

Jan    .  .     .  Josep  Subirana 

Gem  ....  Marian  Casanoves 

D.  Joaquim  /?.  Macià 

Josepet    .     .     .  Puigneró 

Gent  de  platja 

L'acció  en  nostra  costa  catalana 


Època:  allà  per  lany  65  quan  encara  s'hi  feien 
fortunes  a  l'Havana. 


ACTE  PRIMER 


Platja  de  la  costa  llevantina.  Mar  al  fons.  Casa  amb  porta 
practicable  a  la  dreta  lateral.  Casa  igualment  a  V esquerra.  De- 
talls propis  del  lloc  d'acció. 


ESCENA  PRIMERA 


Jan,  vell  pescador  repassant  una  xarxa  que  té  penjada  a  la 
porta  de  casa  seva,  que  ho  és  la  de  la  dreta.  Gem,  també 
pescador  de  la  mateixa  edat,  que  arriba  pel  fons  esquerra. 


(Cantorrejant  amb  veu  fosca), 
y  Els  uns  diuen  que  sí, 

altres  diuen  que  nó: 
jo  dic  que  hi  ha  sirenes 
allà  pels  mars  del  Nort. 
Jo  soc  dels  que  diuen  que  això  de  les  sirenes  són 
falòrnies  de  gent  poruga. 

Bò.  Ja  tenim  aquí  a  l'home  descregut  i  valent. 

Valent  més  que  tú. 

Això  no  m'ho  diràs  a  la  cara. 

Si  et  gires  d'esquena,  potser  no. 

(Perquè  en  Jan  arranjant  la  xarxa,  hi 
està  d'esquena  a  eü). 

No? pagues  el  tret.  perquè  t'apunti  de  fit  a  fit. 
Jan,  no  comencem. 

Jan.         Gem,  ets  tú  qui  ha  començat  a  escometre'm. 

Gem.       Jan...  no  siguis  llus. 

Jan.  Gem...  no  et  mostris  llobarro,  que  és  peix  de  menys 
categoria.  Tú  no  has  navegat  com  jo  per  tots  elsí 
mars  i  no  saps  lo  que  hi  ha  i  el  que  no  hi  ha,  per- 
què no  has  passat  de  Calafell  per  la  part  de  babor 
ni  has  anat  més  enllà  de  Port-Bou  per  estribor. 

Gem.  Que  no !  Aquí  on  me  veus  he  anat  i  tornat  de  Ma- 
llorca dues  vegades. 

Jan.         Per  xò  és  que  has  vingut  amb  el  cervell  d'ensiamada. 

Gem.        Jan,  para  compte  amb  lo  que  dius. 

Jan.         Gem,  que  jo  sé  bé  el  que  dic  i  ho  comprovo. 

Gem.        Tú  has  vist  sirenes  per  la  mar,  babau! 

Jan.         Les  he  vistes  i  les  he  sentit  cantar. 

Gem.       Que  cantaven,  caramelles  ? 

Jan.  Entonaven  cants  molt  dolços  i  melangiosos  que  feien 
adormir  els  sentits. 

Gem.  La  ginebra  que  havies  begut  era  la  que  et  feia  dor- 
mir la  mona  que  traginaves. 

Jan.  Més  que  tú  ne  begut  de  ginebra  quan  anava  a  la 
pesca  de  la  ballena  per  Cabo  Verde  i  Nueva  Zelanda. 

Gem.       Tú,  a  la  pesca  de  la  ballena ! 

Jan.  Jo,  jo.  Que  et  penses  que  de  jove  he  sigut  com  tú 
que  sols  has  anat  a  Mallorca  a  fer  musclos  i  escu- 
pinyes !  He  begut  molta  ginebra  i  jamaica  en  la  ma- 
teixa Jaimaica,  i  mai  The  perdut  el  coneixement. 

Gem.  Com  que  mai  n'has  tingut  de  coneixement  per  apre- 
ciar les  coses  tal  com  són,  mal  el  podies  perdre. 
Ves  on  surts  amb  sirenes !  Això  són  rondalles  de 
velles  per  a  fer  dormir  als  infants. 

Jan.         Gem,  tú  no  has  vist  el  món  per  un  forat. 

Gem.  Jan,  tú  has  vist  els  peixos  de  la  mar  amb  vidres  de 
multiplicació. 

Jan.         Jo  sé  el  que  sé  i  tú  no  saps  res  de  res. 

Gem.       Adéu,  savi  Salomó. 

Jan.         Més  que  tú,  que  sempre  he  donat  proves  de  tenir 

més  cap  que  tú. 
Gem.       Per  fora  sí  que  el  tens  més  gros,  però  no  pas  per 

dintre. 

Jan.         Poca-solta.  De  cap  i  de  cor...  no  és  pas  tú  qui  m'ha 
de  guanyar. 

Gem.        Cor  dius !  Si  no  saps  ni  perquè  serveix  el  cor. 
Jan.         Que  no?  Per  estimar  serveix. 

Gem.       Si  tú  no  has  estimat  mai  a  ningú.  Per  xò  ets  concu 

a  la  teva  edat. 
Jan.         Ho  soc  perquè  mai  m'he  volgut  casar. 
Gem.       Millor  diries  perquè  cap  dona  t'ha  volgut  fer  cas. 
Jan.         Més  de  quatre. 

Gem.       Desgraciada  la  que  t'hagués  dit  que  sí. 
Jan.         :Més  sortosa  que  les  teves  que  t'han  deixat  víduo 
dues  vegades. 

Gem.        I  encara  no  me'n  desdic  de  tornar-me  a  casar. 

Jan.         Sí  que  faries  goig  amb  una  tercera  dona. 

Gem.        Més  que  tú,  que  mai  n'has  tingut  cap,  i  ni  sabries 

com  demanar-la  una  dona. 
Jan.         Ja  vindria  a  tú  perquè  m'hi  donguessis  un  cop  de  mà 
Gem.       Un  cop  de  rem  al  cap  et  donaria  de  bon  gust. 
Jan.         Gem  !  Gem ! 
Gem.       Jan!  Jan! 

(Ambdós  amenaçadors) 


ESCENA  II 

Dits  i  Agnès  per  la  casa  de  l'esquerra 

Ja  us  baralleu?  Estrany  fóra  vèure's  amistosos. 
Aquest,  que  no  sap  el  que  es  pesca. 
Ell,  que  sempre  navega  a  mitja  vela. 

(Volent  dir  begut). 


Agnè. 

Gem. 

Jan. 

Gem.       Jan ! 
Jan.         Gem ! 

Agnè.  Prou !  Es  que  és  forta  cosa  que  essent  amics  de 
tan  temps,  tingueu  d'estar  a  tota  hora  com  gat  i  gos ! 

Gem.        Callo,  perquè  tú  ho  manes,  Agnès,  que  si  no... 

Jan.  I  jo  també  callo  per  l'estimació  que  et  porto,  que 
del  contrari... 

Gem.        Jo  més  que  tú  me  l'estimo  a  l'Agnès. 

Jan.         I  ca !  Jo  sé  endevinarrli  tots  els  pensaments. 

Gem.        Que  has  d'endevinar  tú,  que  has  d'endevinar! 

Jan.  Que  nó?  Ara  veuràs  si  ho  encerto.  Oi,  que  ara  et 
manca  una  cadira  mitjana  per  seure? 

Agnè.      Ben  segú. 

Jan.         Vaig  a  cercar-la. 

(Corrent  entra  a  la  casa  d'ella  i  surt 
amb  una  cadira  de  boga.  Agnès  hi  seu). 

Aquí  la  tens.  Eh? 
Gem.        Oi,  que  te'n.  manca  una  altra  per  a  respatller  del 

cuixí  ? 
Agnè.      Veritat  és. 
Gem.  (També  corrent  la  treu  de  la  casa  d'ella). 

Aquí  està.  Veus  com  jo  hi  toco  més  que  tú? 
Agnè.      Gràcies,  gràcies,  galans  servidors. 
Gem.        Oi,  que  tú  m'estimes  molt,  Agnès? 
Jan.         I  a  mí  més  que  a  ell  ? 

Agnè.      A  tots  dos  per  un  igual  vos  vull.  Ni  gota  més  ni 

gota  menys. 
Gem.        Es  que  jo  et  so  padrí  de  batejar. 
Jan.         I  jo  padrí  de  confirmar. 

Agnè.  Ja  ho  sé.  Sempre  ho  dic  que  els  meus  dos  padrins 
són  els  millors  del  món. 

Gem.  Per  mí  pots  ben  dir-ho,  perquè  quan  te  varen  ba- 
tejar ja  vareig  encarar-me  amb  el  Rector  manant-li 
que  escalfés  l'aigua  perquè  no  et  constipessis. 

I  jo,  quan  el  Senyor  Bisbe  et  va  confirmar,  vareig 

dir-li: — No  li  pegui  gaire  fort,  perquè  si  li  fa  mal, 

renyirem.  Ell  va  somriure,  i  amb  els  dos  dits  tot 

just  li  va  fregar  la  cara. 

Si  que  recordo  que  ho  va  fer  així. 

Ell  no  ho  hagués  fet,  ja  hauríem  vist  com  acabava 

aquell  pas. 

Això  no  vol  dir  res  contrari  a  la  meva  estimació. 
Clar  que  no. 

Això  vol  dir,  que  jo  soc  tan  padrí  teu  com  el  qui 
primer  ho  siga.  Ni  ha  molts  de  padrins  que  sols  ho 
són  de  boquilla. 
Jan,  no  tiris  sense  engaltar. 
Gem,  qui  sigui  confrare  que  prengui  candela. 
Ja  tornem  a  enlairar-nos!  No  he  dit  que  prou?  En- 
cara voleu  posar-me  més  penosa  de  que  ho  estic, 
pobre  de  mí? 
Tú  tens  penes? 
Qui  te  les  dóna? 

La  taleia  que  ha  agafat  en  Rafel  de  marxar  a  l'Amè- 
rica per  a  cercar  fortuna. 
En  aquest  punt  pensa  molt  bé  el  xicot. 
Molt  malament  que  pensa.  Que  més  fortuna  que  la 
que  té  aquí?  Què  li  manca?  Què  no  treballa?  Què 
no  és  remitger  de  la  barca  d'en  Perdigó? 
Sí,  però  ell  diu  que  aquí  mai  podrà  arribar  a  tenir 
barca  pròpia,  que  és  lo  que  ell  vol  per  a  veure's 
amb  possibles  per  a  casar-nos  sense  el  neguit  de 
viure  al  dia  com  viuen  tots  els  pescadors  que  es 
carreguen  d'obligacions  sense  pensar  en  l'endemà. 
I  molt  bé  que  pensa,  torno  a  dir.  En  Rafel  és  jove, 
sanitós,  la  feina  no  l'espanta,  té  intel·ligència  i  allà 
a  l'Amèrica  amb  una  bona  empentada  pot  guanyar 
en  un  any  lo  que  aquí  no  arreplegarà  en  deu  anys 
per  molt  que  tresqui.  A  l'Amèrica,  amb  ganes  de 
treballar  se  fan  diners. 

Jan.         Que  saps  tú  d'aquelles  terres  si  mai  has  arribat  a  Ge 
passar  l'Estret?  ^ 

Gem.  Això  no  quita  per  a  conèixer  a  molts  que  han  tornat 
carregats  de  pesos. 

Jan.  Mes  n'hi  han  que  no  tornen  perquè  no  poden.  Això 
és  com  la  Rifa  de  Nadal,  que  no  més  se  parla  dels 
que  treuen  la  grossa.  Aquí  em  teniu  a  mí  que  a 
l'Amèrica  hi  so  anat  tres  vegades,  i  quan  me  mori 
tindré  d'anar-hi  a  peu  al  cementiri  si  no  em  fien 
els  gastos. 

Agnè.      No  ho  digueu  això,  padrí. 

Jan.  Com  que  és  veritat.  Ves  que  n'he  tret  de  tan  temps 
d'anar  damunt  de  l'aigua  i  tractar  amb  gent  de  tota 
mena. 

Genè.      Tú  no,  perquè  sempre  has  sigut  un  cul  de  mal  seient : 

no  has  fet  més  que  rodar  món. 
Jan.         Rodant  món  és  com  m'he  convençut  que  no  hi  hai 

res  millor  que  la  costa  llevantina. 


ESCENA  III 


Dits  i  Rafel  pel  fons  esquerra.  Aviat  Tomàs  per  la  casa 

Rafe.  En  això  teniu  raó,  Jan:  res  com  nostra  terra.  Per 
xo  és  que  per  molt  que  d'ella  m'allunyi  no  deixaré 
de  tornar  al  poble  que  m'ha  vist  néixer,  per  a  mo- 
rir en  el  lloc  mateix. 

Agnè.      Rafel ! 

Gem.  Qui  parla  de  morir?  Aquest  que  és  un  vell  xarruc  i 
no  tú  que  ets  jove,  és  qui  li  pertoca  anar  al  calaix. 

Jan.  Gem,  no  ets  pas  tú  qui  m'ha  d'enterrar. 

Gem.        Jan,  creu  que  ho  faria  de  bon  grat. 

Jan.  No  el  tindràs  aquest  gust  perquè  aquí  on  me  veus, 
haig  de  viure  molts  anys  jo. 


15 


Ja  ho  diu  el  ditxo.  Mal  herba  mai  mort. 
Sí,  Agnès  estimada,  sí.  Tot  el  poble  ne  té  esment  de 
nostres  amors,  i  per  xò  és  que  no  m'amago  al  dir 
que  si  de  tú  m'allunyo  és  sols  per  a  tornar  ric  per 
tú  i  el  pobret  del  teu  pare  cego,  que,  un  cop  ja  sigui 
el  teu  espòs,  com  a  la  tornada  ho  seré,  ja  no  tin- 
guem que  témer  de  la  misèria  que  ara  de  dia  en  dia 
veiem  apropar-se. 

Ben  dit,  noi.  Estimant  com  se  veu  que  estimes  a 
l'Agnès  just  és  que  cerquis  el  teu  benestar,  el  d'ella 
i  el  del  teu  pare. 

(Veient-lo  sortir  de  la  casa). 

Mira,  aquí  el  tens.  Ell  mateix  dirà  si  pensa  com  jo 
penso. 

O  com  jo:  que  en  soc  contrari  de  marxar  d'aquí. 
Jo...  què  voleu  que  us  digui,  què  voleu  que  us  digui, 
pobre  de  mí !  Jo  soc  una  barca  vella  que  navega 
en  nit  de  fosca  sense  llums,  i  que  plena  d'esborrancs 
sols  s'aguanta  per  un  voler  de  Déu. 
Pare,  seieu  aquí. 

(En  la  cadira  baixa  de  la  seva  esquerra). 

Segons  se  veu.  vos  Jan,  no  l'aproveu  la  meva  anada  ? 
No  que  no  l'aprovo,  noi.  Ho  dic  ben  clarament. 
No  comprenc  el  motiu.  I  molt  m'estranya  que  vos 
penseu  així  havent  navegat  tant  com  sempre  dieu. 
El  córrer  món  fa  descobrir  nous  horitzons  en  els 
que  un  home  que  com  jo  hi  cerqui  fortuna  a  la  fi 
la  troba.  Jo  soc  dels  que  diuen  que  la  sort  no  s'ha 
d'esperar  que  vingui  sinó  que  cal  anar  a  buscar-la. 
On  se  troba  la  sort? 
Allà  on  sigui.  Voltant  pel  món. 

Justament  perquè  jo  he  vist  molt  món  és  perquè 
parlo  aixins.  La  experiència  és  la  que  em  fa  veure 


les  coses  tal  com  són.  Ja  m'has  sentit  dir  abans  que 
res  hi  ha  com  la  costa  llevantina. 
Molt  em  plau  vostre  enamorament  per  lo  que  és 
nostre,  però  amb  tot,  forsa  és  confessar  que  la  vida 
del  pescador  aquí... 

La  vida  del  pescador  aquí,  és  una  joia.  Voleu  es- 
coltar-la?. 
Amb  molt  gust. 

(Agnès  i  Tomàs  seuen  a  V esquerra. 
Rafel  a  peu  dret  darrera  d3e]la.  Gem 
seu  en  un  cabiró  a  lu  dreta,  tot  ence- 
nent la  pipa.  Jan  al  mig  de  V  esc  ena  a 
peu  dret.  Cuidïs  bé  el  quadre.) 

Comença  així: 

Ya  la  barca  mar  endins 
amb  la  blanca  vela  inflada 
tallant,  valenta.  Tonada 
que  neix  en  remots  confins. 

Ja  la  terra  no  s'ovira : 
mar  i  cel  per  tot  l'envolta 
i  sempre  ferma  i  resolta 
més  s'endinza  quan  més  mira. 

Daura  el  Sol  des  de  llevant 
la  mar  amb  polsina  d'or: 
tot  pren  vida  i  brillantor 
l'ample  espai  hermosejant. 

Ja  a  tota  llum,  la  gavina 
símbol  precís  de  bonança, 
revolteja  sens  recança 
a  ran  d'ona  cristal·lina. 


Ja  la  barca  pescadora 
llença  xarxes  que  aigua  esquinsen 
els  ploms  amb  pausa  s'endinsen 
i  els  suros  les  marquen  fora. 

Bona  estesa  se  ne's  feta ! 
Tot  marxa  amb  bona  fortuna. 
Vira  la  barca  tot  d'una 
per  a  fer-ne  milió  estreta. 

Pren  els  caps,  tira  suau: 
dobla  la  força  i  s'esforsa, 
i  quan  més  dobla  la  força 
més  el  doblar-la  li  plau. 

Xarxa  que  abans  fou  llençada, 
amb  enginy  és  recollida, 
que'l  pescador  té  la  vida 
dins  la  xarxa  rescatada. 

El  peix,  entre  malles  ja, 
el  fil  li  fereix  l'escata, 
i  talment  com  doll  de  plata 
dins  la  barca  tenim  ja. 

Bona  estirada  primera ! 
Anem  doncs  per  la  segona; 
veiam  si  també  apresona 
altre  tan  rica  pesquera. 

I  la  fa !...  Com  cueteja 
el  munt  de  peix !  Ni  argent  viu ! 
I  el  bon  pescador,  com  riu! 
Dels  companys  serà  l'enveja! 


Quan  gran  serà  l'alegria 
en  la  platja  fent  estrena, 
mostrant  la  barca  replena 
per  la  pesquera  del  dia ! 

I  a  la  platja,  tots  cofois 
vent  en  popa  fan  entrada, 
i  un  cop  la  barca  estacada, 
allí  són  els  alegrois ! 

— Quina  sort,  Jan  ! — Fa  tothom 
abocant-se  a  les  paneres. 
— Amb  unes  quantes  pesqueres 
com  avui,  dareu  un  tom 
cap  a  la  riquesa,  Jan. 
— Això  és  pesca  de  valor  ! 
— Sou  el  més  ferm  pescador 
de  la  costa  de  llevant. 
— Tot  és  peix  de  senyoriu ! 
Llus,  llagostins  i  llubarros ! 
— Fareu  els  diners  a  carros! 
Va  ja,  sou  home  de  briu. 

Ja  dins  sa  casa  el  bon  Jan 
voltejat  d'esposa  i  fills 
tots  joiosos  i  senzills 
munts  de  plata  van  contant. 

El  pare,  que  és  tot  ventura 
i  amb  la  família  s'engresca, 
esmenta  als  seus  fills  la  pesca 
i  els  plaers  de  la  natura. 

Pinta  la  blavor  del  mar, 
la  blancor  de  la  gavina, 

el  Sol  que  tot  ho  germina 
i  el  goig  que  dóna'l  pescar. 

I  amb  quadro  tan  plé  d'amor 
clama  sa  filla,  joiosa: 
— Oh  mare,  que  n'és  d'hermosa 
la  vida  del  pescador. 

Rafe.       Ben  pintat,  Jan;  ben  pintat. 
Agnè.      Molt  bé,  padrí,  molt  bé. 
Tomà.      Jo  em  sembla  que  m'hi  trobo. 

Gem.  Sí,  sí,  no  està  mal...  però  com  que  en  aquest  món, 
començant  per  la  moneda,  tot  té  la  seva  cara  i  creu, 
ara  jo  també  pintaré  el  meu  quadro. 

Agnè.  Veiam. 

Tomà.  Parla. 

Rafe.  Digueu. 

Jan.  Vinga. 

(En  Gem  s'aixeca  i  en  Jan  seu  en  el 
cabirò,  també  encenent  la  pipa). 

Gem.        I  dic  així : 

Mar  endins  a  la  pesquera 
les  barques  avui  han  eixit, 
i  en  la  platja  amb  gran  neguit 
el  poble  ja  les  espera. 

Tothom  està  amb  l'ai  al  cor. 
No's  veu  cap  vela  llatina, 
més  el  perill  s'endevina 
per  l'infeliç  pescador. 

Cel  cendrós,  aigüa  negrosa, 
llamp  que  l'espai  fueteja, 
trò  seguit  que  neguiteja, 
i  nit  que  avança  espantosa. 


En  la  platja  prou  espera 
mare  i  filla  amb  viu  dolor, 
el  retorn  del  pescador 
de  barca  la  més  lleugera 
que,  eixint  a  punta  de  dia 
fou  sempre  la  més  valenta 
més  sortosa  i  amatenta 
missatgera  d'alegria. 

Totes,  totes  van  tornant 
de  l'un  i  de  l'altre  extrem 
sens  vela,  a  força  de  rem... 
I  cap  barca  és  la  d'en  Jan. 

— Vaia  uns  temporals,  minyons! 
diuen  tots  a  l'arribada. 
— I  que  ha  vingut  de  sobtada 
ple  de  males  intencions. 

I  el  pare? — I  el  meu  espòs? 
Pregunten  dos  veus  tot  d'una. 
— Navega  amb  bona  fortuna? — 
— No'ls  hem  vist. — Amb  to  confós 
diuen,  fugint  de  mirada 
els  que  de  suó  amarats 
i  sens  alé,  afortunats, 
a  sa  casa  fan  entrada. 

I  dels  Hams  el  brillejar 
se  vegé  tota  la  nit 
mare  i  filla  en  gran  neguit 
i  amb  la  vista  fixa  al  mar. 

Ja  per  fi'l  dia  s'ha  extés 
i  una  barca's  veu  que  avançar 
amb  ella  hi  neix  l'esperança.... 
La  barca  és  d'en  Jan,  ho  és. 

Però  va  mal  governada, 
la  vela  penja  desfeta, 
sense  rems  d?esquerra  a  dreta 
brandeja  i  fa  capbuçada. 

D'un  cop  d'ona  va  al  sorral 
a  embarrancar-se  furient: 
més  d'en  Jan  ni  de  sa  gent 
no's  veu  rastre  ni  senyal. 

I  amb  quadro  que  trenca'l  cor 
diu  la  filla  amb  veu  plorosa: 
— Ai,  mare !  que  és  dolorosa 
la  vida  del  pescador! 

{Llarga  pausa). 

I  això  !  Sembla  que  haveu  quedat  ensopits ! 
Que  us  diré  jo...  Tot  té  el  seu  pro  i  el  seu  contra 
en  aquest  món...  Per  xò  és  que  jo  que  ansio  fortu- 
na vull  anar  a  cercar-la  ja  que  ella  no  vé  a  mí  per 
sí  sola,  com  ja  he  dit. 

I  molt  re-bé  que  faràs.  Aquí  ja  saps  el  pa  que  s'hi 
dóna :  mai  sortiràs  de  pobre. 

Aquí  com  a  tot  arreu  n'hi  han  de  verdes  i  de  madu- 
res. Emprò  pensa,  Rafel  que  més  val  un  boig  co- 
negut que  no  pas  un  sabi  per  a  conèixer. 
Això  de  sabi  no  ho  deus  dir  pas  per  tú,  eh? 
Això  ho  dic  amb  la  significació  de  que'ls  enteni- 
mentats  ja  comprenen. 
I  jo  no  et  puc  comprendre? 

Tú...  tú...  No  comprens  ni  la  intenció  amb  que  dic 

que  a  Taltra  banda  de  mar  hi  ha  sirenes  de  dolçj 

cantar  per  a  la  joventut. 
Gem.        Ba,  ba:  deixa't  de  sirenes  i  deixem  al  jovent  que 

festegi  sense  testimonis  de  vista,  que  a  ningú  li 

plau  que  li  escoltin  les  amoretes. 
Jan.         Ara  has  parlat  bé.  Aquesta  és  Túnica  vegada  que  ho 

encertes  i  que  estem  d'acord  tú  i  jo.  Tant  és  així, 

que  et  convido  a  fer  la  copa  a  cal  Xeco. 
Gem.        I  jo  que  l'accepto  de  bon  grat.  Anem. 
Jan.         I  tú  també,  Tomàs,  que  et  distrauràs  un  xic. 
Tomà.      Sí  que  vinc,  no  pas  per  la  golosia  de  fe'l  trago, 

si  no  que  em  convé  estirar  les  cames.  Hi  puc 

anar-hi.  Agnès? 
Agnè.      Com  vos  plagui,  pare. 
Tomà.  (Aixecant-se). 

Hi  vaig,  doncs.  Enteniment,  eh,  nois. 
Rafe.       Sempre  ne'm  tingut,  sogre. 
Tomà.      Sogre,  no  encara. 

Rafe.       Ara,  sogre.  Quan  siga  el  marit  de  la  vostra  filla 
vos  diré,  pare. 

Tomà.      Gràcies,  Rafel.  No  saps  l'alegria  que'm  dones  sen- 
tint-te parlar  així. 
Jan.         Anem  ? 
Gem.  Anem-hi. 

(Seyn  van  pel  fons  dreta  portant  al 
mig  en  Tomàs). 


ESCENA  IV 
Agnès  i  Rafel 

Rafe.       Je,  je! 
Agnè.      De  qué  rius? 

Rafe.       De  lo  molt  amics  que  han  quedat  en  Jan  i  en  Gem 
després  de  tan  disputar-se. 


A( 


l 

Agnè.  Sempre  acaven  així.  Totes  les  seves  discussions  són 
filles  del  molt  amor  que  em  porten. 

Rafe.  Com  no  han  d'estimar-te  ells  i  tothom  que  et  cone- 
gui si  ets  tan  hermosa,  tan  bona... 

Agne.      Rafel...  (Ruborosa). 

Rafe.       Tothom  t'estima,  i  jo  més  que  tothom,  reineta  meva. 

Agnè.      Sí,  sí,  molta  estimació  i  vols  deixar-me. 

Rafe.  Deixar-te,  no :  marxar  per  a  tornar  més  enamorat 
que  mai,  que  no  podria  pas  viure  sense  tú.  I  ara 
que  estém  sols,  vaig  a  parlar-te  amb  veu  del  cor 
molt  més  que  mai,  ja  que  aquesta  és  nostra  darre- 
ra entrevista. 

Agnè.  La  darrera !  Això  vol  dir  que  estàs  decidit  a  mar- 
xar aviat ! 

Rafe.  Sí:  avui  mateix  marxo  a  Barcelona,  perquè  demà 
a  trenc  d'auba  dec  trobar-me  a  bordo  del  "Espe- 
rança" barco  de  tres  pals,  trinquet,  gran  vela  sobre- 
sana,  gàbia  gran  i  petita,  bonetes  i  veles  d'estai.  Tri- 
pulació, 26  homes.  El  casco  és  vell  però  acaven  de 
carenar-lo.  Jo  hi  vaig  d'ajudant  de  timoner,  sense 
sou,  sols  per  la  teca.  Però  no  hi  fa  res,  la  qüestió 
és  que  em  portin  a  l'Havana.  Aquest  és  el  tracte. 

Agnè.      I  un  cop  allí,  qué? 

Rafe.  Déu  dirà.  Ganes  de  treballar  no  em  manquen,  salut 
no  la  envejo  de  ningú.  Amb  tot,  si  fracasso,  el  viat- 
ge de  tornada  el  tinc  assegurat  amb  les  mateixes 
condicions:  així  m'ho  ha  promès  el  patró.  Ja  veus, 
Agnès,  estimada,  que  res  hi  perdo  en  volguer  passar 
la  mar  cercant  fortuna.  El  cor  me  diu  que  triom- 
faré, que  dintre  d'un  any  a  llarc  tirar,  faré  tornada 
amb  prou  moneda  per  a  no  passar  penes  ni  tú,  ni 
jo,  ni  el  teu  pare,  perquè  tots  tres  ne  farem  un 
goig  d'aquesta  casa.  No  ho  veus  així,  tonteta? 

Agnè.      Ai,  Rafel,  què  vols  que  et  diga...  Un  any  d'absència... 

Rafe.  Què  menys  per  a  poguer  comprar  mal  siga  una 
sola  barca! 

Agnè.      Una  barca,  aquí,  bé  prou  que  te  la  fiarien. 

Rafe.  Comprar  al  fiat  és  com  no  tenir  res  teu.  Els  paga- 
ments a  plaços  fixos  són  uns  corcs  que  se't  mengen 
tota  la  ganància  i  que  al  bon  pagador  no  el  deixen 
dormir  tranquil  pensant  amb  la  martellada  del  ven-j 
ciment. 

Agnè.      Això  sí... 

Rafe.  I  parlant  francament,  no  és  pas  una  sola  barca  lo 
que  ambiciono. 

Agnè.  No! 

Rafe.       El  meu  dalit  va  més  lluny,  els  meus  pensaments  són; 

més  enlairats.  Quants  ne  coneixem  que  han  anat 
a  l'Amèrica  pobres  com  jo  i  els  hem  vist  tornar  ben! 
folrats  de  butxaca !  De  Badalona  a  Sant  Pol  n'es- 
tà ple.  Perquè  no  puc  ésser  jo  un  d'ells?  Per  a 
fer  riquesa  no  vindrà  pas  d'un. 

Agnè.      Ai,  Rafel. 

Rafe.       Ja  tornes  a  sospirar  amb  tristesa,  amoreta  meva ! 

Que  potser  tens  temença  de  que  al  fer-me  ric 
m'oblidi  de  tü?  Que  ara  sols  et  vull  perquè  no  tinc 
cabals ! 

Agnè.  Pobre  i  ben  pobre  voldria  que  tornessis  si  ric  te- 
nies de  llençar-me  a  l'oblit. 

Rafe.  No  amor  meva,  no.  Tú  ets  tot  jo,  i  sense  tú,  jo 
no  soc  res. 

Agnè.      Rafel,  Rafel  meu. 

Rafe.  I  ben  teu  que  soc.  Per  tú,  Agnès,  per  tú  és  per- 
què vull  marxar  a  llunyana  terra. 

Agnè.      Per  mí  no  et  moguis  de  la  costa  llevantina. 

Rafe.  Per  tú  i  per  tots  és  que  haig  de  marxar.  Com  vols 
que  ens  poguem  casar  en  la  present  situació  mancats 
de  tot? 

Agnè.      No  pas  d'estimació. 

Rafe.       Això  no  ho  dic,  videta  meva,  ni  sols  ho  penso. 
Agnè.      Tinc  por,  Rafel,  tinc  molta  por.  Estic  espavorida. 

No  sé  de  què  ni  perquè  has  d'estar-ho !  Ah,  sí !  Ja 
comprenc:  tens  temor  d'allò  que  en  Jan  ha  dit  de 
les  sirenes  que  amb  son  dolç  cantar  enamoren  als 
homes  que  passen  la  mar ! 
\gnè.      Una  cosa  com  això. 

?afe.       Cabòries  del  bo  d'en  Jan.  Bé  prou  que  he  comprés 
que  parlava  amb  segona  intenció  referent  a  les  do- 
nes  d'aigua.  * 
Com  que  diuen  que  les  dones  americanes  són  molt 
guapes  i  meloses... 

Com  vols  que  et  digui  una  vegada  més,  que  per  mí 
en  tot  el  món  no  hi  ha  res  més  hermós  i  estimat  que 
la  meva  Agnès,  la  puntaire  catalana,  que,  amb  sos 
dits  de  marfil  ha  sapigut  teixir  en  el  seu  cuixinet  de 
puntes,  amb  fibres  del  meu  cor,  el  nostre  llençol 
nuvial?....  Sí,  Agnès  meva,  no  ho  dubtis,  quan  retor- 
ni d'Amèrica,  de  nostra  casa  ne  farem  un  niu 
d'amor  amb  ocellets  que  vindran  a  omplenar-lo  de 
goig.  Ja  veuràs  quin  xarroteig!  Quines  cantades. 
Pasqua  florida,  primavera  eternal. 
Ai,  Rafel...  Si  m'enganyaves,  que  en  series  de  mal 
home ! 

Indigne  de  tot  perdó  fóra.  Repudiat  i  escupit  de 
tothom  me  vegi  si  manco  a  lo  promès.  El  meu  cos 
s'allunya  d'aquesta  casa,  però  el  pensament  aquí 
resta  fins  a  la  tornada.  Ho  juro. 
I  jo  recullo  el  teu  jurament,  Rafel  meu. 
Durant  ma  absència,  diguin  lo  que  et  diguin  de  mí, 
res  creguis  que  no  sien  paraules  d'estimació.  Al 
meu  retorn  d'Amèrica,  la  puntaire  Agnès  ja  no  farà 
puntes  pels  rics  com  ara  en  fa  perquè  és  pobre... 
No  en  farà,  perquè  els  rics  serem  nosaltres,  més 
que  ningú. 

Rics  d'amor,  sí  que  ho  serem.  Ja  ho  som  ara.  > 
Rics  de  tot.  Ja  ho  veuràs,  ja  ho  veuràs. 

Agnè.      Déu  ho  vulga  que  sia  així. 

Rafe.       Ho  voldrà,  ho  voldrà,  no  ho  dubtis. 

Agnè.  Rafel,  pensa  que  has  dit  que  durant  la  teva  absèn- 
cia diguin  de  tú  lo  que  diguin  res  haig  de  creure 
que  paraules  d'amor  no  sien. 

Rafe.       Sí  que  ho  dic,  sí;  i  amb  tota  l'ànima  que  ho  dic. 

Agnè.  Així  ho  crec  i  així  és  com  aquestes  paraules  queden 
gravades  en  ma  pensa.  Res  de  mal  creuré  de  tú  en- 
cara que  m'ho  jurin,  perquè  de  juraments  sols  me 
crec  els  teus. 

Rafe.  I  els  pots  ben  creure,  perquè  el  cor  és  qui  me'l  dic- 
ta. Adéu  la  meva  amor.  Ja  és  hora  de  que  em  posi 
en  marxa.  Adéu. 

Agnè.      Adéu,  sospir  de  la  meva  ànima. 

Rafe.  En  cada  onada  que  aquesta  platja  vegis  arribar-hi 
trobaràs  un  pensament  meu. 

Agnè.  I  tú,  Rafel  no  llencis  a  l'oblit,  que...  Que  aquí  t'es- 
pera el  meu  cor. 

(S'abracen  amb  noble  amor.  Rafel  a 
V arribar  al  fons  li  tira  un  petó.  EUa 
cau  com  amb  desmai  en  una  cadira. 
Jan  i  Gem  que  junt  amb  en  Tomàs  poc 
abans  han  comparegut  pel  fons  dreta, 
corren  a  auxiliar-la). 


Jan.  Agnès. 
Gem.  Noia. 


(Tomàs  que  ha  quedat  sol  al  fons  pres- 
sentint lo  que  succeeix,  va  a  ella  tot 
dient :) 


Tomà.      Agnès,  filla,  filla  meva!  Què  tens? 

Agnè.  (Refent-se). 

No  res,  pare.  No  res. 
Tomà.      Ha  marxat  en  Rafel? 

Agnè.      Sí,  però  jo  estic  tranquil·la  perquè  ell  tornarà,  tor- 
narà, n'estic  ben  certa. 
Jan.         (Tornarà,  sí...  però  qui  sap  quan  i  com  retornarà). 

Agnè.  (Reprenent  el  seu  treball). 

Espera  cor  meu,  espera. 

(Ella  fent  sonar  els  boixets.  EU  comen- 
tant la  situació  amb  veu  baixa). 


TELO  MOLT  PAUSAT 


ACTE  SEGON 


La  mateixa  decoració.  Han  passat  cinc  anys 
ESCENA  PRIMERA 


Abans  d'aixecar-se  el  teló  se  senten  veus  de:  Ara!  Ara!  Ve- 
niu !  Veniu !  Seguint  la  cridòria  se  descobreix  V escena  plena 
de  gent  de  tota  mena.  En  Jan  compareix  amb  una  panera 
ben  plena  de  peix,  que  deixa  en  terra.  Tothom  el  volta.  En 
Tomàs  no  es  mou  del  cancell  de  casa  seva.  Josepet  entre 
els  concurrents.  En  Gem  sortirà  a  son  temps. 


Tots      Ara  !  Ara  !  Ara  ! 

Jan.         Ara;  ara  prou.  Prou  xibarri.  Deixeu-me  parlar. 

{Rumors  per  a  fer  silenci). 
Apa,  que  tot  hi  ha  avui.  Peix  de  tota  mena.  Un  de 
cada  família.  En  la  variació  està  el  gust.  Aquesta 
tongada  l'heu  de  pagar  més  car  perquè  si  un  és  bo, 
l'aítre  és  millor. 

Jose.       Apala,  canteu  i  no  féu  propaganda  fula. 

Jan.  Espera,  noi  maco,  que  primerament  cal  que  ulleu 
bé  la  panera  per  assabentar-vos  de  la  riquesa  que 
hi  ha.  No  vull  que  després  em  digueu  que  vos  he 
enganyat.  Mal  m'està  el  dir-ho,  jo  no  enganyo  mai 
a  ningú. 

Un.         Tothom  fa  el  ca  pot. 

Jan.         Capot,  dius!  Ni  una  samarra  m'hi  faré  jo  amb  la 

ganància  d'aquesta  venda. 
Jose.        Però  que  canteu  o  no? 

Jan.         Avantes  vull  que  prengueu  bona  nota  de  la  família. 
Jose.        Que  els  hi  voleu  estrendre  l'empadronament  per  les 
cèdules  ? 

Jan.         El  que  vull  és  que  pareu  bé  les  orelles  i  obriu  l'ull. 

Mireu:  hi  ha,  surell,  llubarros,  boga,  llunada,  mò- 
llera, dento,  brótola,  congre,  lluerna,  llus,  calamar, 
pagell,  llenguado,  nero...' 

Gem.       I  sirenes,  que  no  n'hi  han? 

(Pasant  per  davant  de  tothom  d'es- 
querra a  dreta.  Tots  hi  riuen). 

Jan.         Claus  de  ganxo  perquè  els  masteguis,  hi  han,  ma- 
leït sies. 

Gem.        Com  que  dius  que  hi  ha  de  tot... 

Jan.         Gem !  Gem !,  no  em  busquis  el  cos. 

Gem.       Jan!  Jan!,  no  em  facis  riure. 

Jan.         Plorar  et  faré  un  dia  per  les  teves  xanxes. 

Un.  Bé,  que  canteu  o  no  canteu? 

Gem.        Com  voleu  que  canti,  si  aquest  no  té  veu  ni  vot. 

Jan.         Gem,  no  hi  tornem. 

Gem.       Jan,  tira  avant. 

Jan.         De  cap  a  mar  et  tiraria  a  tú. 

Gem.        Sé  nadar  fins  amb  els  braços  lligats,  no  hi  ha  por 

d'ofegar-me. 
Jan.         Ni  sé  com  me  detinc... 

Gem.        Posa't  tranquil  i  canta,  que  si  venen  més  paneres  la 

teva  anirà  de  baixa. 
Jan.         (Tens  raó). 

{Agafa  una  mostra  de  peix  i  diu  amb 
pausa,  pròpia  del  cas  de  subhasta). 

Pessetes : 

Quaranta,  trenta  nou,  trenta  vuit,  trenta  set,  trenta 

sis,  trenta  cinc,  trenta  quatre,  trenta  tres...  Enca- 
ra nó? 

Gem.       Avall,  avall  com  l'aigua  del  riu. 
Jan.         Es  que  és  peix  de  mar  aquest. 

Gem.        Canta,  canta  com  les  sirenes,  veiam  si  ens  encises. 
Jan.         Gem...  Més  val  que  callis. 
Gem.       Jan,  si  calles  no  vendràs  res. 

Jan.         Seguim ;  trenta  tres,  trenta  dos,  trenta  hu,  trenta ! 

Encara  resteu  muts?  Que  se  us  ha  secat  el  garga- 
melló?  Voleu  anar  a  fer  el  trago  i  tornarem  a  co- 
mençar? 

Gem.       Canta,  canta. 

Jan.         Dèiem  trenta  cinc  o  trenta  sis? 

Jose.       Trenta,  dèiem? 

Jan.         Sí,  sí:  tens  raó.  Trenta,  trenta,  vint-i-nou,  vint-i- 

vuit,  vint-i-set... 
Jose.  Jo. 

Jan.         (Ai,  gràcies  a  Déu),  Teniu,  aquí  va  la  mosta. 

(Li  entre ga  el  grapat  de  peix). 
Gem.  {Mirant  a  mar  cap  a  V esquerra). 

No  es  veu  cap  barca  ja,  totes  ja  han  fet  arribada. 

(Tots  miren  cap  al  cantó  que  ha  indi- 
cat en  Gem). 

Poc  peix  s'ha  fet  avui. 
J3k.         Seguim:        (Ara  més  de  pressa). 

Vint-i-set,  vint-i-vuit,  vint-i-nou... 
Dos  veus.  Jo,  jo. 
Jan.         Qui  ha  estat  primer? 
Gem.       Tots  dos  a  l'hora. 
Un.  A  partir?  O  a  cara  i  creu? 

Altre.    Fet.  A  partir. 

(Paguen,  agafen  la  panera  i  se'n  van 
per  V esquerra). 


29 

Gem.       Ja  s'ha  guanyat  el  sopar,  aquest. 

(Pel  peix  de  la  mosta  d'en  Josepet  que 
posa  en  un  mocador  blau). 
Veus.  (Dins). 

Ara  !  Ara  !  Ara ! 

(La  gent  se'n  va  corrents  per  la  dreta, 
on  figura  haver  arribat  noves  barques) 

Gem.  Barques  que  arriben  plenes  de  peix.  Bé  prou  que  jo 

les  havia  llucat. 

Jan.  Noi,  si  em  descuido !  Sort  que... 

Gem.  Sort  que  jo  he  fet  d'alsa-prem. 

Jan.  Ja  ho  he  vist,  ja.  Gràcies. 

Gem.  De  res,  home,  perquè  si  no  som  amics ! 

Jan.  A  vegades  sí  que  ho  ets  de  bon  amic. 

Gem.  Sempre  ho  soc. 

Jan.  Anem  a  fer  el  trago,  Gem? 

Gem.  Anem-hi,  Jan,  anem. 

(S'en  van  per  V esquerra). 

Tomà.      Sempre  acaven  així  aquest  parell.  El  trago  és  lo 
que  amaina  els  seus  gènits  de  tempesta. 

Jose.  (Que  ha  restat  pel  fons  i  ara  va  cap 

a  en  Tomàs). 

I  doncs,  Tomàs,  que  diem  de  bò? 
Tomà.      Hola,  ets  tú,  Josepet? 
Jose.       Jo  mateix. 

Tomà.      Ja  ho  pots  veure-ho,  noi.  Anem  tirant. 
Jose.       Això  és  bò. 
Tomà.      I  tú? 

Jose.       Jo  també  vaig  tirant. 

'Tomà.      Ja  t'he  sentit  que  has  afanyat  la  mosta  en  la 
subhasta. 

Jose.  Sí:  ha  sigut  una  pensada,  que  jo  no  em  guanyo  pas 
la  vida  comprant  peix. 

Tomà.  Per  xò  que  així  ho  penso  és  que  se  m'ha  fet  un  xic 
estrany  que  hi  prenguessis  part.  Tu  ets  fuster,  se- 
gons tinc  entès. 

Jose.        Fadrí  fuster  soc,  sí. 

Tomà.      I  treballes,  eh? 

Jose.        Sí.  A  cal  Cisco  de  la  plaça.  Si  no  que  aquesta  tarda 

faig  festa,  perquè... 
Tomà.      Per  manca  de  feina,  potser? 

Jose.        No:  de  feina  n'hi  ha.  He  volgut  fer  festa,  perquè... 

Que  no  està  bona  l'Agnès? 
Tomà.      La  noia?  Sí  que  ho  està,  gràcies  a  Déu.  Per  què  ho 

preguntes  ? 

Jose.  Ho  deia  perquè  com  que  no  la  veig  aquí  fora  i  tre- 
ballant com  té  per  costum... 

Tomà.  Es  perquè  quan  hi  ha  subhasta  de  peix  treballa  din- 
tre de  casa  perquè  no  la  destorbin  amb  la  cridòria 
que  fan. 

Jose.  Està  entès.  Ja  ho  comprenc...  I  ara,  tornant  a  això 
de  la  subhasta...  Teniu,  vos  faig  present  de  la  mosta, 
perquè  jo,  dient  la  bona  veritat,  no  sabria  pas  que 
fer-ne. 

Tomà.      Bravo,  noi !  Perquè  no  saps  que  fer-ne  és  perquè 

em  dones  peixet ! 
Jose.        No  és  pas  aquesta  la  meva  intenció.  Però  si  us  ho 

preneu  com  ofensa... 
Tomà.      Cap  mica.  Es  de  broma  que  ho  he  dit. 
Jose.       Així  accepteu,  eh  que  sí? 
Tomà.      Sí,  home :  amb  molt  gust. 
Jose.        Doncs,  preneu,  teniu. 
Tomà.      El  mocador... 

Jose.  Ja  me'l  tornareu  després.  Gràcies,  Tomàs,  moltes 
gràcies. 

Tomà.      Les  gràcies  soc  jo  qui  té  de  donar-te-les. 

Jose.       No  ho  crec  pas  així ! 
Tomà.      Tú  diràs  si  no. 

Jose.  Jo  diré  que...  Com  que  aquesta  tarda  he  volgut  fer 
festa  per... 

Tomà.      Per  a  comprar  peix  i  regalar-me'l  ? 

Jose.  Si  em  feu  broma,  em  desencoleu  tots  els  junts  i  no 
sabré  com  ribotejar  els  conceptes  que  ja  tenia  a  punt 
d'engalzar-los.  , 

Tomà.  Agafa  la  serra  de  trepar  i  tira  al  dret  ja  que  par- 
les com  a  fuster  que  ets. 

Jose.  Es  referent  a  l'Agnès  que  voldria  parlar.  Compre- 
neu ara? 

Tomà.      (Prou  que  et  comprenc.  Pobre  xicot!)  Què  vols  de 

la  meva  filla? 
Jose.       Sapiguer  si... 
Tomà.      Sapiguer,  què? 
Jose.       Si  està  ben  bona. 

Tomà.      Ja  t'he  dit  abans  que  sí.  Tots  estem  bons  a  casa. 

Jose.       Doncs  ja  en  tinc  prou.  No  vull  res  més. 

Tomà.      De  res  més  vols  assabentar-te? 

Jose.  Res  més...  (Perquè  no  tinc  valor  per  a  dir  més.  Tor- 
naré quan  la  vegi  aquí  fora  i  sola).  Adéu,  doncs 
i  amb  salut  ens  poguem  tornar  a  veure,  Tomàs. 

Tomà.      Amb  salut,  Josepet. 

Jose.  (Soc  un  covard.  Però  jo  tornaré,  tornaré  decidit 
a  declarar-li  el  meu  amor  a  Y Agnès). 

(Se'n  va  pel  fons  dreta). 

Tomà.  Es  un  bon  noi  en  Josepet,  un  bon  noi.  Llàstima 
que...  Què  hi  farem  si  les  coses  del  món  van  així !  Si 
un  hom  les  pogués  adreçar... 

(Pausa  tot  ell  pensatiu). 

Anem  a  deixar  aquest  peix  a  la  cuina.  Després, 
més  tard,  ja  li  diré  a  la  noia  qui  ens  ha  fet  el  regal. 

(A  Vanar  a  entrar  a  la  casa,  gairebé 
que  es  topa  amb  sa  fiüa  que  hi  surt 
amb  el  cuixí  de  puntes  i  una  cadira. 
EU  s'amaga  el  mocadoret  del  peix  da- 
rrera de  V espatlla  \  ella  no  ho  repara). 


ESCENA  II 

Tomàs  i  Agnès  que  surt  com  s'ha  dit. 

Agnè.      Veiam,  pare,  si  us  plau,  deixeu-me  passar. 
Tomà.      (Ai,  si  em  descuido).  Que  vens  a  treballar  aquí  fo- 
ra, noia? 

Agnè.  Sí.  Hi  ha  més  claror  i  és  més  distret.  Voleu  atan- 
çar-me  una  cadira  per  aguantar  el  coixí? 

Tomà.      Tot  seguit.    (Va  a  dins  i  des  de  dins  parla  fins  que 
surt  amb  la  cadira). 

Haguessis  sortit  abans,  t'hauries  divertit  amb  li 
subhasta  de  peix  d'en  Jan. 
Agnè.      Prou  que  els  he  sentit  de  dins  estant:  feien  uns 
crits !...  S'han  disputat  en  Jan  i  en  Gem,  eh? 

(Ara  torna  a  escena) 

Tomà.      Com  sempre. 

Agnè.      Però  a  la  fi  hauran  quedat  amics? 

Tomà.  També  com  sempre.  Jo  fins  penso  que  si  es  bara- 
llen tan  sovint  és  sols  pel  gust  de  fer  les  paus  un 
cop  ja  han  acabat  el  repertori  dels  improperis. 

Agnè.      Ben  segú. 

Tomà.  Emprò,  vaja:  avui  en  Gem  ha  ajudat  força  a  en 
Jan  en  la  subhasta. 

Agnè.      Sí?  Què  ha  fet? 

Tomà.  Anava  molt  pesada.  Ningú  badava  boca  per  a  dir: 
Jo!  I  vet'aquí  que  en  Gem  de  cop  i  volta,  diu: — 

— Avui  ja  no  arribarà  cap  més  barca  amb  peix. 
Tots  l'han  cregut,  i  la  venda  ha  sigut  cosa  feta. 
Ho  ha  dit  a  temps  perquè  tot  just  finida  la  subhasta 
s'hajii  sentit  crits  de  Ara!  Ara!  per  Farribada 
de  noves  barques !  I  en  Jan,  agraït  de  l'enginy,  l'ha 
convidat  a  fer  la  copa. 

Sempre  acaben  les  qüestions  d'aquesta  manera  ells 
dos. 

Sí,  però  ben  segur  que  a  hores  d'ara  ja  tornen  a 
estar  diferenciats. 
No  fóra  estrany. 

(Pausa.  Ella  segueix  treballant). 

Ja  deu  ésser  tard.  Què  penses  treballar  molt  encara, 
noia? 

Agnè.      Què  no  sabeu  que  cada  dia  faig  una  hora  més 
per  mí? 

No  sé  que  en  treus  d'escarrassar-te  tant... 
No  us  dic  que  treballo  pel  meu  equip  de  núvia? 
Però  és  de  bo  de  bo  que  encara  l'esperes  a  en  Rafel  ? 
Tota  la  vida  que  l'esperaré. 
Però  si  fa  tan  temps  que  no  en  sabem  res  d'ell? 
Cinc  anys  fa  que  va  marxar.  Cinc  anys  menys  un 
mes,  ho  porto  ben  contat.  Emprò  ell  ha  escrit. 
De  quan  data  la  seva  darrera  carta? 
Aquí  les  tinc  totes  les  que  hem  rebut.  Cinc  cartes. 

(D'una  bosseta  penjant  del  cuixí  tréu 
cinc  cartes). 

La  darrera  és  de...  de  fa  tres  anys  justos. 
Ja  ho  veus !  El  primer  any,  tres  cartes.  El  segon, 
dues...  I  res  més.  Què  vol  dir  això  ?  Com  se  pot  com- 
prendre aquest  silenci? 

Què  us  diré  jo,  pobre  de  mí !...  Hi  poden  mitjançar 
moltes  coses.   Que  hagi   estat  malalt,   que  esti- 

gui  molt  internat  en  la  illa  de  Cuba  on  els  correus 
són  dificultosos,  que  s'hagin  perdut  cartes  seves  i 
que  enfadat  perquè  jo  no  les  contesto  vulga  fer-me 
glatir  l'espera...  Que  sé  jo,  pare,  que  sé  jo... 

(Acava  aixugant-se  els  ulls  de  plor 
que  vol  dissimular). 

Tomà.  No,  noia,  no.  Tú  vols  enganyar-te  a  tú  mateixa.  De 
resposta  sols  n'hi  ha  una  al  teu  dolor,  i  aquesta 
és  que  en  Rafel.... 

Agnè.      Eri  Rafel  tornarà  tard  o  d'horà.  No  ho  dubteu,  pare. 

Tornarà  si  és  que  no  ha  mort,  més  encare  que  així 
sia,  ell  viu  aquí,  dins  del  meu  pit  que  és  l'estoig 
del  seu  amor. 

Tomà.      Déu  t'escolti,  filla  meva.  Nostre  Senyor  vulgui  que... 

Que  en  Rafel  retorni  aviat  i  que...  que  cumpleixi 
el  seu  jurament  amorós. 

(Se'n  va  per  la  casa). 


ESCENA  III 


Agnès.  Tot  seguit  Josepet  pel  fons 

Agnè.      Tornarà,  sí,  tornarà.  Espera,  cor  meu,  espera. 
Jose.        (Està  sola.  Si  ara  no  m'hi  declaro  no  sé  què  espe- 
rançar. Pit  i  fora). 

(Avança). 

Tú  sempre  treballant,  Agnès. 
Agnè.      Hola,  Josepet.  Ja  ho  veus,  sempre  fent  ballar  boi- 
xets. 

Jose.        Qui  pugués  ésser  un  d'ells ! 
Agnè.      Ai,  ai !  Per  què  ? 

Per  les  carícies  que  els  hi  fas  amb  els  teus  ditets 
nacarins. 

No  em  facis  riure,  Josepet,  que  no  en  tinc  ganes. 
Estàs  trista? 
No  estic  alegre. 

No  ho  estàs,  perquè  no  vols.  Perquè  tú  mateixa 
te'ls  endogales  els  alegrois  del  viure.  No  se't  veu 
en  cap  festa  de  sarau  ni  aplec.  Els  diumenges  a 
missa  primera,  i  prou :  tot  el  reste  del  dia  tancadeca 
a  casa  o  tot  lo  més  aquí  a  la  porta  de  cap  al  cuixí. 
Ell  és  el  que  em  dóna  vida. 

Millor  diries  el  que  te  la  prèn,  perquè  tan  hi  tre- 
balles que  corres  perill  de  cremar-te  els  ulls  de  tan 
mirar  fixament  la  trama  de  les  randes  que  fas. 
No  hi  ha  treball  sense  fatiga,  Josepet. 
Però  se'n  pot  fer  de  més  o  de  menys,  i  tú  en  fas 
massa. 

Massa  poc  ne  faig,  que  jo  no  tinc  més  herència 

que  el  meu  cuixinet  de  puntes,  i  d'ell  ha  de  sortir  el 

meu  manteniment  i  el  del  meu  pare  cego. 

Si  tú  volguessis,  altre  apoi  tindries  més  ferm  que 

res. 

No  sé  quin ! 

No  t'enfadaràs  si  te'l  dic? 

Enfadar-me  jo !  No  crec  que  un  bon  noi  com  tú  ets, 
pugui  dir-me  res  que  ofensa  sia  per  a  mí. 
(Animo,  Josepet).  Doncs,  mira  Agnès,  jo...  Jo  fa 
temps  que  ta  hermosura  i  bonesa  m'ha  encisat,  i... 
va  ja,  tinc  de  dir-ho,  et  demano  relacions,  Agnès. 
Què  dius ! 

Que  t'estimo,  Agnès.  Et  desitjo  amb  bon  fi.  Ja  bé 
prou  que  coneixes  als  meus  pares,  soc  fadrí  fuster, 
no  soc  cap  bali-balaga,  a  casa  tenim  un  passament  i 
quan  em  casi  podré  establir-me  sense  anar  al  fiat 
de  res.  Que  m'hi  dius,  Agnès? 


36 

Agnè.    .  Però  que  no  saps  que  jo  ja  soc  promesa? 

Jose.        Així  ho  he  sentit  a  dir,  però  com  que  també  es 

diu  que  el  teu  aimador  ja... 
Agnè.      Ja,  què!  Digues,  parla.  Què  és  lo  que  del  meu  Rafel 

diu  la  gent? 
Jose.        Que  fa  cinc  anys  que  va  marxar... 
Agnè.  Sí. 

Jose.  Jo  tot  just  el  recordo,  perquè  en  aquell  temps  esta- 
va d'aprenent  a  Barcelona. 

Agnè.  D'en  Rafel,  que  sé  sap  d'en  Rafel.  Què  és  lo  que  es 
diu  d'ell? 

Jose.  Com  saber-ho  del  cert,  jo  no  asseguro  res:  però 
com  a  dir-se...  En  primer  lloc  es  diu  que  t'ha  obli- 
dat. Altres  diuen  que  allà  a  l'Havana,  afanyós  de 
fer  fortuna... 

Agnè.      Ha  mort !  Sols  amb  la  mort  ha  pogut  oblidar-me. 

Jose.  No,  mort,  no.  Lo  que  diu  algú  assegurant  saber-ho 
de  bona  tinta,  és  que  en  Rafel... 

Agnè.  En  Rafel,  si  no  ha  mort,  vindrà  a  cumplir-me  el 
seu  jurament.  Per  xò  és  que  l'espero,  per  xò  és 
que  aquí  a  casa  visc  reclosa  lluny  de  festes  perquè 
ni  ell  ni  ningú  del  món  pugui  dir  que  durant  sa  ab- 
sència he  deixat  per  un  moment  de  cumplir  amb  el 
deure  de  minyona  promesa  amb  el  seu  aimador. 

Jose.       Jo,  Agnès... 

Agnè.  Tú,  Josepet,  ets  un  bon  xicot  digne  d'ésser  estimat 
per  una  xamosa  i  entenimentada  fadrina  del  poble, 
que  prou  que  n'hi  han  que  et  donaran  el  sí  a  mans 
besades.  Però  jo,  no  puc  ser  teva,  perquè  jo  soc  d'un 
altre  que  al  marxar  va  dir-me  axí  mot  per  mot: 
"Durant  ma  absència,  diguin  lo  que  et  diguin  de 
mí,  res  creguis  que  no  sien  paraules  d'estimació." 
Aquests  mots  varen  quedar-me  gravats  en  la  me- 
mòria tan  fondament  que  molts  anys  han  de  passar 
perquè  s'esborrin. 

Jose.  Cinc  n'han  transcorregut,  que  són  una  bona  pila  de 
dies,  i... 

Agnè.      I  encara  les  seves  paraules  tenen  el  mateix  relleu. 

Jose.  Poques  o  potser  cap  minyona  trobarien  al  poble  que 
com  tú  estès  tan  esperançada  i  creienta  de  les  pro- 
meses de  l'home  que  marxa  i  resta  mut  durant  tan 
temps. 

Agnè.  Poques,  dius !  Jo  estic  ben  creguda  que  totes  les 
noies  de  la  costa,  en  el  meu  cas,  farien  com  jo  faig, 
cumplir  amb  la  fe  jurada. 

Jose.  Agnès,  veig  que  jo  no  sé  explicar-me  prou  per  a 
fer-me  comprendre  bé  per  tú. 

Agnè.      Sí  que-  et  comprenc,  Josepet,  sí. 

Jose.        En  el  bon  sentit  que  em  guia,  eh? 

Agnè.      Sí,  sí.  En  el  bon  sentit. 

Jose.        Sense  guardar-me  malícia? 

Agnè.      Gens  ni  gota.  En  prova  d'això  et  diré  parlant  sin- 
cerament, que  tú  de  mí  t'has  enamorat... 
Jose.       Amb  tota  l'ànima,  Agneta. 

Agnè.  Deixa'm  dir.  Tú  de  mí  t'has  enamorat  tan  cega- 
ment que  no  has  pogut  veure  que  jo  essent  d' un 
altre  home,  mal  et  podria  correspondre. 

Jose.        Però  és  que  d'aquest  altre  home,  diuen  que... 

Agnè.  Diguin  lo  que  diguin,  res  haig  de  creure  que  d'ell  no 
sien  paraules  d'estimació. 

Jose.        De  manera  que  de  tú  no  puc  esperançar  res? 

Agnè.  Amor  de  germana,  Josepet,  amor  fraternaP  per  lo 
bo  que  ets. 

(Allargant-li  la  mà  que  eü  estreny  amb 
emoció). 

Jose.  Gràcies,  Agnès.  Jo  l'accepto  aquest  amor  en  espera 
de  que... 

Agnè.  No  et  facis  il·lusions.  No  esperancis  res  més  de  mí. 
Jose.        El  temps  ho  dirà  tard  o  d'hora.  Adéu,  Agnès. 

Agnè. 

JOSE. 


Agnè. 
Tomà. 


Agnè. 
Tomà. 


Agnè, 
Tomà. 
Agnè. 

Tomà. 

Agnè. 

Tomà. 

Agnè. 
Tomà. 

Agnè. 


Ell  te  faci  feliç,  com  mereixes  ser-ho,  Josepet. 
Adéu. 

{Josepet  se'n  va  pel  fons  dreta). 


ESCENA  IV 

Agnès  i  Tomàs 

Es  un  bon  noi  en  Josepet,  lo  que  se'n  diu  un  bon  noi. 
Ja  pots  dir-ho  ben  alt  que  ho  és:  que  conec  de 
molt  temps  als  seus  pares,  i  tota  la  família  és  la 
mateixa  bondat. 

Haveu  sentit  nostra  conversació,  pare? 
Sens  perdre'n  un  mot.  Ja  en  sabia  jo  bona  cosa  de 
la  simpatia  que  tú  li  has  inspirat.  No  fa  pas  gaire  es- 
tona que  aquí  mateix  m'ho  ha  insinuat. 
I  vos  perquè  no  li  haveu  fet  avinent  de  que  ja  estic 
promesa  \ 

Que  et  diré  jo,  pobre  de  mí !  Com  que  d'en  Rafel 
es  diuen  tantes  coses... 

Dali  que  dali.  Que  són  aquestes  coses  que  es  diuen 
i  que  a  mí  ningú  me'n  fa  sabedora  amb  proves  de 
clara  certesa? 

Veuràs,  noia,  en  qüestió  de  promesos  es  perillós 
embolicar-se. 

Veig  que  tothom  sap  coses  d'en  Rafel,  menys  jo, 
que  deuria  ésser  qui  més  ne  sapigués. 
Precisament  per  xò  és  que  molts  ne  parlen  d'ama- 
gat de  tú. 

I  de  què  tenen  d'amagar-se? 

No  ho  sé.  No  puc  dir-ho...  perquè  no  ho  sé,  filla 
meva. 

Des  del  moment  que  d'en  Rafel  parlen,  en  bé  o  en 
mal,  sia  com  sia,  es  prova  de  que  no  ha  mort,  i  no 

essent  mort,  a  mí  sols  em  manca  que  esperar  sa 
arribada,  puix  ell  tornarà,  ell  tornarà. 
Tomà.      (Sempre  el  mateix  pensament.  Qualsevol  li  fa  la 
contra). 

Agnè.      Què  dieu  alguna  cosa,  pare? 

Tomà.      No...  Es  dir,  sí.  Butxequeixava  per  si  tenia  tabac. 

No  en  tinc  engruna  i  vaig  a  l'estanc  a  comprar  una 

paquetilla. 
Agnè.      Voleu  que  hi  vagi  jo? 

Tomà.  No  cal.  Prou  hi  sé  anar-hi  d'esma.  Torno  aviat. 
Agnè.      Sí;  no  em  feu  estar  amb  ànsia. 

Tomà.      No  en  passis  gota.  Es  aquí  aprop.  (Me'n  vaig  més 
que  per  res,  perquè  no  sé  pas  que  dir-li). 

(Tantejant  el  terreny  amb  el  bastó 
marxa  pel  fons  dreta.) 


ESCENA  V 

Agnès.  Aviat  Jan  per  l'esquerra.  Més  tard  Tomàs 

Agnè.  {Fent  puntes  i  cantant  amb  to  melan- 

giós). 
Cuixinet  si  tú  sabies 
les  penes  que'm  fas  passar 
amargament  ploraries 
com  jo  ploro  sens  parar. 
Quin  dolor ! 
Quin  dolor 
sofreixo  pel  meu  amor. 
Jan.         Agnès!  Agnès! 

Agnè.  Què  hi  ha !  Què  passa,  Jan,  que  veniu  tan  sofocat ! 
Jan.         Passa,  que...  Hi  ha,  que...  T'ho  diré  amb  tots  els 

punts  i  comes  perquè  m'entenguis  bé. 
Agnè.      Em  feu  posar  neguitosa.  Digueu. 

Jan.  Veuràs:  M'estava  passejant  per  la  platja,  tot  sol, 
que  és  la  millor  manera  per  a  no  barallar-me  amb 
ningú,  quan  veig  un  barco,  un  bergantí  de  molt  bo- 
na pinta,  ben  tallat,  lliscant  damunt  l'aigua  amb  la 
lleugeresa  de  les  gavines.  Aquest  deu  anar  a  Pala- 
mós a  carregar  taps  de  suro, — penso  jo.  Emprò 
de  cop  veig  que  amaina  veles  i  es  posa  el  pàiro  i 
com  bon  coneixedor  dels  fondos  de  la  nostra  plat- 
ja tira  l'ancla  i  fa  amarrada.  Aquest  mano  sap  de 
que  se  les  heu — dic  jo  pel  meu  dintre. — Tot  seguit 
veig  que  arrien  un  bot  i  hi  salta  un  subjecte  que 
de  moment  no  conec,  però  quan  el  puc  ullar  de  més 
aprop,  veig  que...  és...  és.,.  Mai  diries  qur  és ! 

Agnè.      En  Rafel,  potser! 

Jan.  El  mateix.  Tú  ho  endevines.  En  Rafel  que  ve  fet 
un  senyor.  En  Rafel  que  torna  ric,  però  que  no  ve 
sol. 

Agnè.      Que  em  fa  a  mí  que  torni  ric  o  pobre?  El  cas  és 

que  en  Rafel  ja  és  aquí,  ja  és  aquí! 
Jan.         Sí,  però... 

Agnè.      Veieu,  com  feia  bé  d'esperar-lo  ? 
Jan.         Bé,  però  és  que... 

Agnè.  Quina  alegria!  Quin  goig!  Pare,  pare!  Veniu!  Co- 
rreu ! 

(Veient-lo  arribar). 

Tomà.      Què  hi  ha,  noia? 

Agnè.      No  heu  sentit !  En  Rafel  és  aquí ! 

Tomà.      Sí ! 

Jan.  (Qualsevol  li  diu  que  el  seu  promès,  torna  casat 
amb  muller  americana.  No,  no.  El  que  és  jo  no  bado 
boca  tocant  aquest  punt.) 


(Entra  a  casa  seva). 

ESCENA  VI 

Agnès.  Tomàs.  Tot  seguit  Gem  per  Vesquerra. 

Agnè.      Com  me  salta  el  cor  d'alegria !  Ai,  pare,  que  dit- 
xosa  soc ! 

Gem.       Vos  porto  una  nova  que  poc  la  pots  endevinar, 
Agnès. 

Agnè.      Ja  la  sé:  que  en  Rafel  ja  és  aquí. 
Gem.       Llampus  !  Qui  t'ho  ha  dit  ? 
Agnè.      En  Jan  ara  mateix. 
Gem.       M'ha  guanyat  per  mà. 

Agnè.      Ha  vingut  corrents  que  no  podia  esbufegar. 

Gem.       I  t'ha  dit  també  que  en  Rafel  ve  ca...  carregat  d'or? 

Agnè.      M'ha  dit  que  sí  que  torna  ric. 

Gem.       Ja  ho  crec.  Amb  barco  propi.  Però  no  t'ha  dit  res 
més? 

Agnè.      Que  no  ha  dit  prou!  Què  voleu  que  digui  més? 

Dient-me  que  el  meu  amor  ha  arribat,  ja  ho  ha 
dit  tot. 

Gem.       (Si  en  Jan  no  li  ha  dit,  jo  callo,  que  de  mals  tragos 

no  en  dono  a  ningú). 
Agnè.      I  on  és  en  Rafel,  ara? 

Gem.       No  ho  sé...  Jo  sols  l'he  vist  quan  desembarcava  a 

la  platja. 
Agnè.      Hi  vaig  corrents. 

{Se'n  va  pel  fons  esquerra). 

Tomà.  Gem,  Gem ! 

Gem.  Què  vols,  Tomàs? 

Tomà.  Oi,  que  ets  un  bon  amic? 

Gem.  De  tota  la  vida  que  ho  soc. 

Tomà.  Doncs  treu-me  d'un  dubte. 

Gem.  Digues. 


En  Rafel,  ha  vingut,  eh? 

Certament. 

Ric? 

Molt,  segons  se  veu. 

I...  casat? 

Això... 

Si  pel  poble  fa  temps  que  en  corre  la  brama. 
Ja  ho  sabies? 

Ho  dubtava,  i  amb  el  dubte  no  en  deia  res  a  ma 
filla,  i  com  que  ella  viu  tan  recollida  no  en  sospita 
la  veritat. 

I  farà  mal  fet  qui  res  li  digui. 


ESCENA  VII 
Dits  i  Jan 

Però  d'un  moment  a  l'altre  ho  sabrà.  Quan  més 
tardi  en  sapiguer-ho  més  mal  li  farà  segons  qui  li 
digui. 

Perquè  no  li  deies  tú  que  has  sigut  el  primer 
en  portar-li  la  nova  de  l'arribada  d'en  Rafel? 
Perquè  jo  no  en  sé  de  donar  destralades  d'aquesta 
mena.  A  mí,  assenyaleu-me  una  ballena  per  a  cla- 
var-li l'arpó  fins  a  les  entranyes,  però  no  em  feu 
que  amb  una  agulla  de  picar  clavi  una  papallona 
a  la  pared.  I  l'Agnès,  per  mí,  ho  és  una  hermosejada 
papallona. 

Jo  també  m'hi  trobo  en  aqueix  cas,  per  xò  és  que 
ho  he  callat  això  del  casament  d'en  Rafel.  Bé  prou 
que  li  diran  els  xafarders  del  poble. 
O  potser  no  que  no  li  diran,  que  a  l'Agnès  nin- 
gú li  vol  mal.  Tothom  la  plany  i  s'hi  miraran  molt 
a  destroçar-li  el  cor. 

Tomà.  Però  ben  mirat  és  convenient  desenganyar-la  a  la 
pobreta  de  la  meva  filla. 

Jan.  No  diré  que  nó,  però...  com  se'l  capeja  aquest  tem- 
poral ? 

Gem.        Home,  tú  que  has  navegat  tant... 
Jan.         Es  que  mai  m'he  vist  en  un  tràngol  com  aquest, 
reïra ! 

Tomà.  Se  sap  de  cert  que  és  en  Rafel  el  que  ha  arribat? 
Gem.        I  tan  cert.  Ha  vingut  ric,  mil.lionari,  casat  de  fa 

un  any  i  amb  la  dona  apunt  de  fer-lo  pare.  Ves  lo 

que  us  dic. 
Jan.         L'has  vista  tú  a  ella? 

Gem.  L'he  vista  quan  en  Rafel  l'ha  presentava  a  l'ar- 
calde,  que  a  la  cuenta  és  el  que  en  sabia  més  coses 
de'n  Rafel.  Jo  fins  arribo  a  creure  que  ja  la  conei- 
xia, perquè  al  donar-li  la  benvinguda,  ha  fet  esment 
de  la  mort  del  seu  papà. 

Jan.  Tens  raó.  Ara  hi  caic  que  l'alcalde  també  ha  estat 
a  l'Havana.  D'allí  deu  conéixer-la. 

Gem.  Així  ho  he  comprés.  Jo,  que  em  trobava  prop  d'ell 
esperant  que  acabessin  d'enraonar  per  abraçar-lo 
a  en  Rafel,  al  sentir  tot  això  he  virat  de  cop  i  vent 
en  popa  he  vingut  aqtií  per  a  dir  a  l'Agnès...  lo  que 
no  he  sapigut  dir. 

Tomà.      Pobra,  filla  meva  !  Pobra  filla  meva  ! 

Jan.         I  ara  què  et  sembla  fer,  Gem? 

Gem.  No  sé...  Esperem  que  ella  vingui  i  segons  compren- 
guem lo  que  sap  per  dites  o  lo  que  ignora  per  silen- 
ci... Millor  dit,  segons  l'estat  de  la  seva  ànima.  Veu- 
rem que  es  fa. 

Jan.         Ben  pensat. 

Tomà.      Sí,  sí:  és  lo  millor  que  podrem  fer-hi. 
Gem.       Aquí  s'apropa  ella.  Muxoni. 

ESCENA  VIII 
Dits  i  Agnès 

Agnè.      Què!  No  és  aquí  en  Rafel?  No  ha  vingut  encara? 
Tomà.      No,  noia,  no.  * 
Jan.         No  l'hem  pas  vist. 
Gem.        I  tü,  no  l'has  trobat? 

Agnè.  En  lloc  se'l  troba !  He  corregut  per  tot  el  poble,  he 
anat  a  la  platja,  he  vist  el  barco,  he  preguntat  per 
ell  a  tothom  que  el  coneix,  a  totes  les  puntaires... 
Tothom  sap  que  ha  arribat,  però  ningú  sap  on  és. 
Per  tots  els  carrers  que  he  passat,  he  vist  reunions 
de  porteta,  que,  al  atançar-m'hi  han  parat  el  seu 
xiu-xiu  i  a  mes  preguntes  han  contestat  com  re  fu- 
gint-me de  concepte.  Què  és  això!  Enveja  perquè 
en  Rafel  ha  tornat  ric,  o  caritat  perquè  no  soc 
prou  per  ell ! 

Jan.         No  en  facis  cas. 

Gem.        No  t'infundis. 

Agnè.  No  poguem-ne  treure  l'aigua  clara  de  res,  per  xò 
és  que  creia  trobar-lo  aquí  esperant-me  cinc  minuts 
com  jo  tothom  sap  que  l'he  esperat  cinc  anys. 

Jan.         (Es  veu  que  no  en  sap  res). 

(Apart  Jan  i  Gem). 

Gem.        (Ningú  s'ha  descantellat). 
Agnè.      Que  deieu  alguna  cosa? 
Jan.         No,  no...  Res  de  mal. 

Gem.  Sí,  sí...  Dèiem  que  és  de  llei  que  ell  sia  el  primer  que 
vingui  aquí. 

Agnè.      Això  és  lo  que  espero.  Això  és  lo  que  crec. 
Gem.        (No  en  sab  res).  Me'n  vaig:  Si  fos  cas  que  el  tro- 
bés al  Rafel... 

Agnè.  Digueu-li  que  no  es  deturi.  No  me  l'entretingueu, 
eh,  Gem? 

Gem.  No,  no  el  destorbaré  gens.  (La  cara  li  giraré  si  el 
trobo  el  pas). 

(Se'n  va  fons  dreta). 

Jan.         Ja  fosqueja  i  demà  hi  ha  matines.  Vaig  cap  a  jóc. 

Bona  nit,  Agnès,  fins  a  demà,  Tomàs. 
Agnè.      Bona  nit,  padrí. 
Tomà.      Que  descansis,  Jan. 
Jan.         Igualment  tothom. 

(Jan  entra  a  la  casa  de  la  dreta  i  tanca 
la  porta). 

Tomà.      Vaig  dins.  Què  no  vens,  noia? 
Agnè.      Tot  seguit,  pare. 

(Se'n  va  en  Tomàs  per  la  casa  de  l'es- 
querra) . 

Agnè.  En  Rafel,  el  meu  amor  el  poble  ha  fet  arribada 
després  de  cinc  anys  d'absència.  Amb  quin  afany 
l'esperava !  Cinc  anys  d'espera.  Cinc  anys,  dia  a 
dia  amb  l'esperança  de  veure  per  fi  cumplida  sa 
promesa,  la  paraula,  el  jurament  que  va  fer-me  de 
l'amor  que  l'inspirava. 

(Recull  el  coixí  de  puntes). 

Ai  coixinet  que  em  dones  vida,  amb  trenes,  puntes  i 
randes !  Sols  tú  saps  pel  meu  amor  si  n'he  ves- 
sat de  llàgrimes!  Tornarà !  No  tornarà!  Per  què 
no  escriu?  Per  què  calla  sapiguent  que  aquí  l'espe- 
ra sanglotant  amb  enyorança,  cor  ferit,  la  seva  Ag- 
nès, la  puntaire  catalana? 

(Va  fent-se  fosc). 

Mes  ja  és  aquí!  Ja  és  aquí!  Com  el  present  la  me- 
va ànima ! 

(Abraçada  al  coixí,  mira  pel  fons 
dreta). 

Sento  que  s'apropa,  sí.  Es  ell !  arriba !  No  encara. 

No  pot  pas  trigar. 
Tomà.  (Dins). 

Agnès !  Què  no  vens  ? 
Agnè.      Sí;  ja  vinc,  pare. 

(A  Varrïbar  a  la  porta  de  casa  seva, 
atura  el  seu  pas  i  en  el  cancell  resta 
r  espatllada). 

Sento  passos !  Ara  és  ell !  Rafel !  No  ho  és.  Com 
m'enganya  el  bon  desig  dels  seus  passos  que  crec 
sentir  apropar-se. 

(Pausa). 

No  ve,  no !  Potser  ni  ho  pensa  que  aquí  l'espera 
amb  frisança  el  meu  cor  enamorat  que  dintre  del 
pit  ja  sangra.  Sí  que  deu  pensar-hi,  sí:  a  l'oblit  no 
pot  llençar-se  un  amor  com  nostre  amor,  tan  pur,  tan 
ferm,  tan  veritable.  Espera,  cor  meu,  espera  la 
seva  dolça  arribada. 

(S'ha  fet  completament  fosc.  El  coixí 
se  li  ha  anat  e s cor reguent  dels  braços 
i  ara  ja  li  serveix  d'apoi  en  la  ma 
dreta). 


TELO  PAUSAT 


ACTE  TERCER 


Baixos  de  casa  Z'Agnès.  Parets  blanques.  Mobles  pobres 
però  molt  cuidats.  Porta  al  fons  que  dóna  a  la  platja:  portes 
laterals.  Es  a  punta  de  dia. 


ESCENA  PRIMERA 

Agnès  encara  en  el  cancell  de  la  porta  en  la  mateixa  actitud 
de  Vacte  anterior.  Resta  com  adormida,  ullerosa  i  sense  co- 
lor ni  els  llavis.  Tomàs  que  desprens  d'una  pausa  surt  de 
la  seva  cambra  lateral  esquerra. 

Tomà.      Agnès,  Agnès,  filla  meva I  Tú  no  t'has  ficat  al  llit! 

Què  fas  aquí?  Què  fas?  Què  esperes? 
Agnè.      A  ell,  espero.  A  en  Rafel.  Al  meu  amor. 
Tomà.      Valga'ns  Déu  !  Valga'ns  Déu  !  Pobra  filla  meva  ! 
Agnè.      Pobre,  dieu !  Rica ;  rica  d'amor  com  cap  puntaire 

hi  hagi  en  tota  la  costa  de  llevant. 
Tomà.      Però  que  no  veus  que  en  Rafel.... 
Agnè.      En  Rafel,  què? 

Tomà.  En  Rafel,  no  és...  Vull  dir,  potser  aquest  Rafel  que 
ha  tornat  no  és  aquell  Rafel  que  se'n  va  anar. 

Agnè.      No  és  el  meu  promès  !  Què  voleu  dir  amb  això,  pare  ? 

Tomà.  Vull  dir  que  el  temps  canvia  molt  les  coses,  que  les 
circumstàncies  de  la  vida,  poden  fer  donar  un  tom 
al  pensament... 

Agnè.  Al  meu  amor  no  hi  ha  força  humana  que  del  meu 
cor  el  desarreli. 

Tomà.  El  teu,  no,  filla  meva.  Ho  crec,  i  en  mig  de  les  te- 
nebres que  m'envolten  ho  veig  tal  com  ho  dius, 
però... 

Agnè.      Ni  el  de'n  Rafel,  tampoc. 
Tomà.      El  d'en  Rafel,  el  d'en  Rafel... 
Agnè.      Què!  Què!  El  d'ell,  què? 
Tomà.      No  res,  no  res... 

Agnè.      Parleu  clarament,  pare.  Què  és  lo  que  d'ell  sabeu? 

No  féu  com  els  que  ahir  quan  per  ell  preguntava, 
em  contestaven  amb  mots  vagatius.  Decididament, 
què  és  lo  que  d'ell  pot  dir-se  amb  tota  certesa ! 
Què  és? 

Tomà.  Jo,  noia...  Filla  meva,  com  vols  que  sia  jo,  el  infe- 
liç pare,  el  que.... 

ESCENA  II 

Dits  i  Gem.  Després  Jan. 

Gem.       Bon  dia  ens  dongui  Déu. 
Tomà.      Bon  dia,  Gem. 
Agnè.      Bon  dia,  padrí. 

Gem.        Bon  dia  no  pas  per  tú,  noia,  que  fas  una  cara... 

Agnè.      Es  que  ara  mateix  me  so  llevat,  i... 

Gem.  I  ja  has  après  de  dir  mentides,  Agnès.  Que  et  creus 
que  no  t'he  vist  a  punta  de  sol  aquí  a  la  porta  ha- 
vent perdut  la  nit  esperant  la  vinguda  del  Mesies? 

Agnè.      Jo,  padrí... 

Gem.  Tú,  sí:  tú.  I  això  no  pot  ser,  noia.  No  pot  ser,  mal- 
metre's la  salut  d'aquesta  manera  tontament. 

Agnè.      Tontament !  Perquè  em  parleu  així  ? 

Gem.  Perquè  si  aquell  que  va  córrer  com  un  boig  per  a 
ésser  el  primer  en  portar-te  nova  de  l'arribada  de 
D.  Rafel,  hagués  parlat  com  pertoca.... 

Jan.  (Que  ha  escoltat  les  darreres  paraules). 

Què  embolica  aquest  cap  de  suro,  què  embolica ! 

Gem.  El  cap  de  suro  el  tens  tú,  que  mai  saps  profundit- 
zar Tintenció  de  les  paraules.  Tot  ho  dius  per  da- 
munt de  l'aigua. 

Jan.         Pitxor  ets  tú  que  ets  pesat  com  el  plom. 

Gem.       Jan,  no  em  facis  sortir  de  caixa. 

Jan.  Gem,  dintre  una  caixa  tindries  d'estar  tancat  amb 
pany  i  clau  i  si  pogués  ser  que  la  clau  s'hagués 
perdut. 

Agnè.      Però  a  què  treu  solta  aquest  aldarull? 

Gem.        A  que  és  precís  aclarir  la  situació,  obrir-te  els  ulls, 

perquè  no  s'ha  de  permetre  que  es  jugui  amb  el 

teu  bon  cor.  . 
Agnè.      Encara  vos  entenc  menys. 

Gem.        Prou  que  ho  veig  que  no  m'entens  perquè  ets  in- 
capaç de  pensar  mal  de  ningú. 
Agnè.      Però  de  quin  mal  em  parleu? 

Geml.  Del  que  tots  t'estem  fent.  I  jo  el  primer  si  massa 
em  fas  parlar. 

Jan.         Doncs  si  comprens  que  tú  ets  culpable  procura  po- 
sar-hi remei  parlant  clarament. 
Gem.        El  que  ha  de  parlar  clar  ja  se  jo  qui  és.  Vaig  a 
cercar-lo,  i  aquí  el  portaré  si  es  plau  per  força  per- 
què siga  ell  mateix  qui  dongui  la  destralada. 
Jan.         I  jo  també  que  hi  vaig  a  cercar-lo. 
Gem.        Veiam  qui  serà  el  primer  en  dur-lo  aquí. 
Jan.  Veiam. 

(Se'n  van  pel  fons  però  cada  hú  per 
costat  oposat). 

Agnè.      Ai,  que  vaig  comprenent  lo  que  no  voldria  entendre. 
Tomà.      Filla,  perquè  no  vas  a  descansar  una  mica?  Es- 
tàs gelada. 


(Tocant-li  les  mans). 

Pren  un  got  de  llet  calentona,  que  allí  dins  n'hi 
ha,  i  acotxa't  un  xic.  Creu-me,  noia,  creu  el  teu  pare. 
Sí  que  vaig  a  fer-ho,  però  no  sé  si  podré  dormir, 
que  tinc  el  cap  tan  ple  de  pensaments  estranys  que 
no  em  deixen  sossego. 

Fes  un  possible,  filleta,  fes-ho  per  mí.  Per  la  meva 
tranquil·litat. 

(Acompanyant-la  fins  a  la  porta  lateral 
segona). 

Agnè.      Rafel,  Rafel...  Perquè  no  vens?  Què  esperes?  Què 
esperes  ? 


Agnè. 
Tomà. 


ESCENA  III 
Tomàs.  Tot  seguit  D.  Joaquim. 


Tomà.  Pobra  filla  meva !  Dir-li  la  veritat  seria  matar-la. 
D.  Joaq.  Déu  lo  guard. 

Tomà.      Guardi'ns  Déu.  Vostè  dirà  què  se  li  ofereix. 
D.  Joaq.  Es  aquí  a  casa  d'una  tal  Agnès,  puntaire? 
Tomà.      Sí,  senyor,  jo  soc  el  seu  pare. 
D.  Joaq.  Celebro  conéixer-lo. 
Tomà.  Gràcies. 

D.  Joaq.  Doncs  jo,  aquí  on  me  veu... 

Tomà.      Perdoni:  jo,  desgraciadament  no  puc  veure'l  per- 
què... ( 
D.  Joaq.  Oh!  Està  mancat  de  vista? 

Tomà.  Sí,  senyor.  Prengui  vostè  mateix  una  cadira,  se- 
gui i  digui  en  què  podem  servir-lo. 

D.  Joaq.  Desitjaria,  si  fos  possible,  parlar  amb  la  seva  filla, 
la  puntaire. 

Tomà.  Segons  per  lo  que  sigui,  si  jo  puc  contestar-li,  per- 
què com  que  ara  mateix  ha  anat  a  descansar  una  es- 

tona  al  llit  perquè  ha  vetllat  molt  i  es  troba  un  poc 
delicada. 

D.  Joaq.  Era  per  encarregar-li  una  feina  de  certa  impor- 
tància. 

Tomà.      Feina,  diu?  (Oh,  Déu  ens  ve  a  veure).  Vaig  a... 
D.  Joaq.  (Aixecant-se). 

No  la  molesti,  tornaré  més  tard. 


ESCENA  IV 
Dits  i  Agnès. 

Agnè.      No  cal:  estic  llevada.  Segui:  pot  anar  dient. 

D.  Joaq.  Amb  el  seu  permís,  senyoreta.  (Pòbra  noia!  Si  que 
està  decaiguda). 

Agnè.      Deia  que  em  portava  feina  per  a  fer? 

D.  Joaq.  Així  és.  A  tothom  que  del  poble  he  preguntat,  m'ha 
dit  que  vostè  és  la  millor  puntaire  de  tota  la  costa 
de  llevant.  Fins  les  mateixes  puntaires  ho  diuen, 
cosa  estranya  tractant-se  de  qui  profesa  igual  art 
que  el  seu. 

Agnè.      Qui  tal  cosa  li  ha  dit  és  que  em  fa  massa  favor. 
D.  Joaq.  No,  no:  jo  asseguro  que  és  justícia  lo  que  tothom 
li  fa. 

Agnè.  Com  pot  dir-ho  vostè  si  no  ha  vist  encara  cap  tre- 
ball meu? 

D.  Joaq.  Però  veig  sa  modèstia  i  això  per  mí  ja  és  un  gran 

mèrit. 
Agnè.      Oh ! 

.D.  Joaq.  Doncs  com  deia:  per  una  panera  de  naixement 
d'un  infant  voldria  que  fes  puntes  de  las  millors 
que  puguen  fer-se,  que  el  preu  no  vull  pas  regate- 
jar-lo. El  cas  és  que  vostè  es  cuidi  de  tot  l'equip 
sense  escatimar-hi  res.  Pot  encarregar-se'n  vostè, 
Agnès?  Crec  que  aquest  és  el  seu  nom? 

Agnè.      Sí,  senyor.  Agnès  em  dic,  per^servir-lo. 
D.  Joaq.  Gràcies.  Diu  que  sí  que  ho  farà? 
Agnè.      No  hi  tinc  cap  inconvenient.  Puc  disposar  de  gaire 
temps  ? 

D.  Joaq.  A  llarg  plaç  una  mesada,  que  és  precís  estar  pre- 
vinguis per  no  fer  tard  en  un  cas  com  del  que  es 
tracta.  Sobre  tot,  li  repeteixo  que  en  res  sigui  es- 
cassa. Aquí  té  dues  centes  pessetes  com  adelanto 
de  gastos.  En  té  prou? 

Agnè.      De  sobres. 

D.  Joaq.  La  senyora  és  rica  i  gens  avara... 
Agnè.      Ah,  no  són  per  una  seva  filla? 

D.  Joaq.  No:  jo  sols  soc  el  majordom.  Bona  casa,  bona  casa. 

Tomà.      Són  senyors  de  Barcelona,  i  dispensi  la  curiositat? 

D.  Joaq.  No.  La  senyora,  donya  Flora,  és  cubana.  Just  fa  un 
any  que  s'ha  casat,  i  com  que  els  seus  pares  eren  ca- 
talans i  el  seu  marit  també  ho  és,  han  volgut  que  el 
fruit  del  seu  amor  tingui  naixença  i  bateig  en 
aquesta  terra: 

Agnè.  Es  de  molt  agrair  que  una  filla  de  pares  catalans 
honori  així  la  memòria  dels  seus  pares. 

D.  Joaq.  Donya  Flora  és  tota  bondat.  Quan  la  conegui,  que 
ella  no  deixarà  de  venir  a  visitar-la,  ja  em  dirà 
el  simpàtica  que  és. 

Agnè.  Amb  el  que  d'ella  em  diu  ja  m'ho  és  força  de  sim- 
pàtica. 

D.  Joaq.  I  el  seu  espòs  que  l'estima  amb  deliri,  és  tot  un  ca- 
valler; de  tracte  senzill,  res  d'orgull  per  sa  riquesa 
ni  gota  de  vanitat  per  res  del  món.  Ha  fet  fortuna 
amb  pocs  anys  però  ben  guanyada. 

Agnè.      Ha  dit  que  és  català? 

D.  Joaq.   Sí :  fill  d'aquest  mateix  poble  és.  Jo  crec  que  vostès 

el  deuen  conèixer. 
Agnè.      Pot  molt  ben  ésser.  Com  es.  diu? 
D.  Joaq.  Rafel  Maspons. 

Agnè.      Rafel?  Rafel,  ha  dit? 

D.  Joaq.  Sí,  senyora,  Rafel. 

Agnè.      Rafel  s'ha  casat !  Déu  meu ! 

(Cau  desvanescuda  en  una  cadira). 

Tomà.      Filla  meva ! 

D.  Joaq.  Senyoreta !  Què  té  ? 

Agnè.  (Amb  gran  esforç  de  fingiment). 

No  és  res  !  No  és  res  !  Es  la  sorpresa...  El  goig  de 
que  un  fill  del  poble  hagi  pogut  tornar  ric. 
D.  Joaq.  Riquíssim ! 

Agnè.  No  sap  l'alegria  que  em  dóna  aquesta  inesperada 
nova...  (Ai!  el  cor  com  se'm  trenca!)  En  Rafel,  ca-v 
sat...  Qui  s'ho  podia  esperançar!  I  díguim:  és  feliç 
en  el  seu  matrimoni? 

D.  Joaq.  Ja  li  he  dit  que  s'estimen  molt. 

Agnè.      Sí;  té  raó  que  ja  n'havia  fet  esment. 

D.  Joaq.  I  que  amb  sa  muller  fan  una  galant  parella.  Ara 
amb  el  fruit  de  benedicció  que  tindran,  encara  els 
farà  més  venturosos. 

Agnè.      Vostè  coneix  de  fa  molt  temps,  a  Donya  Flora? 

D.  Joaq.  Ja  ho  crec.  Es  pot  dir  que  l'he  vist  nàixer,  puix 
al  venir  al  món  allà  a  Cuba,  jo  ja  estava  de  ca- 
pataç  en  Yingenio  dels  seus  pares.  Déu  els  tingui 
al  cel. 

Agnè.      I  en  Rafel,  com  va  ésser  el  casar-se  amb  la  filla? 

D.  Joaq.  D.  Rafel  farà  uns  cinc  anys,  va  entrar  a  l'hisenda 
en  calitat  de  capataç  com  jo.  Jove  i  amb  bon  delit 
de  treballar,  a  la  vegada  que  ferm  amb  els  rebecs 
i  bondadós  amb  tots  els  que  complien  sa  obligació, 
aviat  va  guanyar-se  les  simpaties  de  la  majoria.  El 
principal  el  distingia  molt  per  la  intel.ligència  que 
demostrava  en  tot  negoci  del  que  se  li  demanava 
consell.  A  major  abundament,  un  dia  Yingenio  es 


54 


vegé  atacat  per  uns  mal-factors,  que,  després  de 
fer  tan  mal  com  pogueren,  secuestraren  a  la  senyo- 
reta Flora,  demanant  un  fort  rescat  per  sa  vida.  Les 
autoritats  res  hi  pogueren.  Mes  en  Rafel  sol,  lo 
que  se'n  diu  ell  sol,  amb  un  bon  enginy  i  exposant 
sa  vida,  pogué  retornar  la  filla  als  braços  dels  seus 
pares  que  restaren  bojos  d'alegria.  Una  filla  és  ei 
tot  dels  pares. 
Tomà.      Ja  pot  ben  dir-ho;  ja. 

D.  Joaq.  Això  va  succeir  al  primer  any  de  l'arribada  de  Don 
Rafel.  A  la  segona  anyada,  tenim  que  D.  Rafel  aga- 
fà unes  febres  malignes,  què  per  lo  molt  encoma- 
nadisses que  eren  tothom  ne  refugia  de  cuidar-lo, 
quan  vet'aquí  que  la  senyoreta  Flora,  va  i  diu  als 
seus  pares: — No  li  dec  la  vida,  jo?  Ara  és  hora  de 
pagar-li  el  deute.. — -I  va  convertir-se  en  infermera 
del  malalt  amb  tal  sol·licitud,  que,  no  hi  ha  pas  dub- 
te, ella  va  salvar-lo.  En  aquest  punt  és  quan  va 
nàixer  l'amor  d'ambdos.  A  l'any  següent  amb  pocs 
mesos  de  diferència,  moren  els  pares  de  la  senyo- 
reta, no  sense  que  poc  abans  de  finar  el  vell  fes 
jurar  a  D.  Rafel  que  no  deixaria  abandonada  a 
sa  filla. 

Agnè.      (Déu  meu !). 

D.  Joaq.  Què  volen  que  els  hi  digui  més?  Passat  el  dol,  es 
casaren  com  era  de  preveure,  i  aquí  tenen  breument 
explicada  l'història  d'aquests  amors  tan  nobles  com 
venturosos. 

Agnè.      Ja  ho  veig,  ja  ho  veig... 

D.  Joaq.  (Aixecant-se). 

Vaja,  ja  massa  l'he  destorbada  de  la  seva  feina. 
Agnè.      No  ho  cregui,  don... 

D.  Joaq.  Joaquim  Obiols,  per  servir-los.  I,  ara,  permeti'm 
que  em  retiri  repetint  què,  pel  preu  del  seu  treball, 
no  estigui.  Aquí  de  lo  que  es  tracta  és  que  l'obra 

de  l'Agnès,  la  puntaire  catalana,  resulti  ésser  la 
més  primorosa  de  totes  les  demés  puntaires  del  món. 

Agnè.  Cregui,  don  Joaquim,  que  tractant-se  del  cas  què  es 
tracta,  no  quedaré  malament. 

D.  Joaq.  Hi  confio  perquè  així  ho  crec.  Quan  vol  que  torni? 
D'aquí  a  quinze  dies? 

Agnè.  Segurament  enllestiré  l'encàrrec  més  aviat  de  lo 
que  ningú  pot  pensar-se. 

D.  Joaq.  El  seu  entusiasme  molt  em  complau.  Dia  per  altre 
donaré  una  passada.  Li  sembla  bé? 

Agnè.  Com  vulgui.  Aquí  a  casa,  per  a  vostè,  sempre  tro- 
barà la  porta  oberta. 

D.  Joaq.  Grans  mercès.  Passar-ho  bé. 

Agnè.      Estigui  bo. 

Tomà.      Déu  el  guiï,  don  Joaquim. 

(Se'n  va  pel  fons). 


ESCENA  V 

Tomàs  i  Agnès. 

Pobre  cor  meu!  Ara  que  saps  tota  la  veritat,  ara 
pots  plorar  sense  esperançar  cap  mena  de  consol. 
En  Rafel,  casat!...  En  Rafel  mancant  a  la  fe  jura- 
da! Qui  m'ho  podia  dir?... 

Tothom  t'ho  estava  dient,  perquè  tothom  ho  sos- 
pitava, i  tú  no  volies  creure  res. 
Com  volieu  que  fes  cas  de  ningú  si  ell  al  marxar  va 
dir:— "Durant  ma  absència,  diguin  lo  que  et  diguin 
de  mí,  res  creguis  que  no  sien  paraules  d'estimació". 
Ja  veus  com  ha  complert,  el  malvat... 
Així  ho  veig,  així  ho  diuen...  I  amb  tot,  voldria  que 
fos  ell  qui  m'ho  digués. 


Agnè. 

Tomà. 
Agnè. 

Tomà. 
Agnè. 

Tomà.      Dubtes,  encara  de  que  ha  tornat  casat  en  Rafel? 
Agnè.      No  ho  sé  si  dubto.  Lo  que  és  que  no  me'n  puc  con- 
vèncer. 

Tomà.      Això  ja  és  bogeria,  filla  meva. 

Agnè.      Això,  pare  estimat,  és  que  sols  amb  el  darrer  sospir 

del  cor  pot  morir  el  meu  enamorament. 
Tomà.      Pobres  de  nosaltres  !  Pobres  de  nosaltres ! 


ESCENA  VI 
Dits  i  Jan.  Aviat  Gem. 

Jan.  Maleït  sia,  la  sang  d'un  pop,  l'ull  d'un  barat  i  les 
gafes  d'un  cranc.  No  el  trobo  en  lloc  del  món.  He 
anat  a  ca  l'alcalde,  que  diuen  que  hi  posa.  No  hi  és. 
Ha  sortit  fa  poc. — Vaig  al  Cassino. — Ara  mateix 
era  aquí. — Recorro  mig  poble  preguntant  a  tothom 
que  trobo  al  pas. — Em  sembla  haver-lo  vist  a  la 
platja. — Hi  vaig:  res,  ni  l'ombra.  Jo  crec  que  ell 
s'amaga  i  que  la  gent  me'l  nega.  Malviatge  les  ga- 
fes d'un  cranc,  l'ull  d'un  barat  i  la  sang  d'un  pop. 

Gem.       Ja  el  tinc  jo. 

Jan.         Sí?  On  l'has  trobat? 

Gem.       A  la  Rectoria  enraonant  amb  el  senyor  Vicari. 
Jan*         I  on  el  portes?  A  la  butxaca?  Perquè  no  el  veig 
pas. 

Gem.       M'ha  promès  que  vindria  tot  seguit. 

Jan*         T'enganya.  No  li  veurem  pas  el  pèl. 

Gem.  Ell  se'n  guardarà  prou  de  no  comparèixer  aquí.  Si 
triga  deu  minuts  el  porto  lligat  com  un  feix  de 
garbons.  Què  et  penses  que  m'espanta  perquè  va 
vestit  de  senyor?  Vindrà,  i  li  faré  cantar  la...  pa- 
lidònia,  crec  que  se'n  diu. 

Agnè.  Ja  no  cal  que  vingui,  Gem,  no  cal  perquè  ja  ho  sé 
tot. 

Gem.       Què  és  lo  que  saps,  tu? 

Agnè.      El  com  i  el  perquè  s'ha  casat  a  l'Havana. 

Jan.         Qui  t'ho  ha  dit? 

Agnè.  El  seu  majordom  que  ha  vingut  perquè  faci  puntes 
per  l'equip  del  fill  que  està  pròxim  a  donar-li  la 
seva  muller. 

Gem.       Llampus ! 

Jan.       I  tú  les  hi  faràs  les  puntes? 

Agnè.  M'hi  he  compromès  i  mai  he  tornat  enrera  la  pa- 
raula donada. 

Gem.        Però...  tindràs  valor  per  a  fer  anar  els  boixets  tei- 
xint les  cadenes  que  t'han  d'esgrillonar  ? 
Jan.         La  teva  mortalla. 

Agnè.      Si  ja  la  tinc  llesta  la...  la  feina.  Sols  manca  entre- 

gar-la. 
Gem.       Com  dius? 
Jan.         No  comprenc? 

Agnè.  I  ben  primorosa  que  és.  Es  una  obra  en  la  que  hi 
posat  tot  el  meu  saber  de  puntaire,  tot  el  meu  cor 
d'enamorada.  Ja  la  veureu.  Son  les  puntes  que  en 
l'espai  de  cinc  anys  treballant  una  hora  més  cada 
dia,  he  fet  pel  meu  nuviatge.  Quina  servitud  més 
apropiada  li  puc  donar  que  pel  bateig  de  l'infant  que 
s'espera !  Aneu,  pare,  aneu  a  la  meva  cambra  i  en 
l'armari  del  recó  segon  prestatge,  hi  trobareu  una 
panereta  de  puntes.  Porteu-la  aquí.  Hi  sabreu? 

Tomà.      Prou  i  massa. 

(Se'n  va  per  V esquerra). 

Jan.         (Com  hi  lia  món  que,  no  sé  com  aguantar-me  les 

llàgrimes!). 
Gem:.        Ma§sa  triga  en  Rafel,  Si  no  ve... 
Agnè.      Ja  he  dit  que  no  cal  que  vingui.  Em  farà  favor  que 

no  es  deixi  veure  més  per  aquesta  casa. 

ESCENA  VII 

Dits  i  Rafel  ben  vestit. 

Rafe.       Déu  nos  guardi  a  tots  de  mal. 
Jan.         I  de  fer-lo. 
Acne.      (Ell !). 

Rafe.  Gem,  ja  veieu  que  he  complert  la  paraula.  Ja  soc 
aquí.  Si  no  he  vingut  més  aviat,  era  perquè  no  te- 
nia cor  per  a  presentar-me.  Des  de  que  soc  arribat 
al  poble  me'n  donava  vergonya,  no  sols  d'entrar  en 
aquesta  casa,  sinó  de  passar  per  aquest  carrer. 

Gem.  Molta  vergonya  ara,  però  poca  n'has  demostrat  per 
a  llançar  a  l'oblit  un  jurament  amb  el  que  has  fet 
desgraciada  a  una  dona. 

Rafe.  Gem,  podeu  insultar-me,  podeu  escupir-me  al  ros- 
tre, que  raó  no  nego  a  l'Agnès  ni  a  ningú  per  fer-ho 
així.  No  és  que  tracti  de  negar  el  meu  procedir, 
però  quan  sapigueu  les  circumstàncies  del  cas,  pot- 
ser no  se'm  creurà  tan  malvat  com  se'm  suposa. 

Jan.  Aquí  no  hi  caben  suposicions.  Aquí  lo  que  hi  ha 
és  un  fet  consumat. 

Rafe.       Deixeu-me  explicar,  i  després  jutjareu. 

Agnè.  No.  Rafel,  no  cal  que  et  fadiguis  amb  llarga  història 
perquè  oïnt-la  novament  enfonsis  més  la  ferida  del 
meu  cor.  Tot  ho  sé. 

Rafe.  Saps  l'abnegació  de  la  que  avui  és  la  meva  esposa 
quan  amb  perill  de  sa  vida  va  salvar  la  meva? 

Agnè.  Sí.  Sé  com  va  nàixer  el  seu  amor  al  lliurar-la  tú 
dels  vils  que  la  secuestraren. 

Rafe.       Què  podia  jo  fer  en  tal  cas?  Deixar-la  abandonada? 

Agnè.  Mai.  En  aquell  cas  vares  complir  amb  el  deure  de 
tot  un  home  honrat.  Jo,  home,  hauria  fet  el  mateix. 

Rafe.      Ja  veus,  què... 

Veig...  Comprenc  que  la  fatalitat  ha  sigut  causa  de 

la  meva  dissort,  i  per  xò  és  que  et  perdono,  Rafel. 

Perdones  a  l'home  que  t'ha  fet  desgraciada? 

A  l'home  que  et  mata  amb  tanta  vilesa? 

No,  amics  meus,  no.  Ja  he  dit  que  és  la  fatalitat  el 

punyal  que  em  dóna  mort. 

Fatalitat  a  la  que  jo  hi  vull  posar  remei  d'una 
manera  o  altra. 

No  sé  com  pot  conseguir-se  això  c|ue  dius ! 
Soc  ric,  molt  ric,  i  tú  i  el  teu  pare  ara  més  que 
mai  passeu  penes  de  tota  mena.  Jo  puc  fer-les  més 
lleus,  jo  dec  aixugar  llàgrimes  en  tot  lo  possible. 

(Treient-se  de  la  cartera  cinc  bitllets 
de  1.000  pessetes). 

De  moment,  aquí  tens  això.  Cinc  bitllets  de  i.ooo. 
Davant  de  testimonis,  et  faig  jurament  de  que  cada 
mesada  et  faré  entrega  de  ioo  duros. 

{Deixant  els  bitllets  damunt  la  taula 
aprop  d'ella). 

Rafel ! !  Què  dius !  !  Ara,  ara  és  quan  m'has  ofès 
en  lo  més  profund  de  l'ànima!  Per  qui  m'has  pres? 
Amb  or  no  s'aixuguen  llàgrimes.  Aquí  els  tens  els 
teus  diners. 

(Els  hi  tira  per  la  cara). 

Cap  servei  em  fan. 
Ben  dit,  noia ! 
Bravo,  Agnès! 

(Ambdós  tirant  la  barretina  en  terra). 

Agnès,  jo... 

Ara  he  vist  el  que  ets.  Ara  he  comprès  lo  que  de 
tú  es  pot  esperançar.  Tú  no  m'has  estimat  mai.  La 

vanitat,  l'ambició  de  fer-te  ric  pels  mitjans  més 
ràpits,  ha  sigut  lo  que  t'ha  fet  oblidar  mon  amor. 
Pobre  no  hi  volies  tornar  aquí  al  poble  per  témer 
el  què  dirien.  I  ara  que  tornes,  amb  or  creus  poguer 
ésser  perdonat !  Mal  pensament,  Rafel,  mal  pensa- 
ment. 

Rafe.       Agnès,  Agnès.  (En  to  suplicant). 

Agnè.  Si  ja  t'he  perdonat,  Rafel...  Si  és  de  franc  que  et 
perdono. 

(Compareix  en  Tomàs  amb  la  paner e ta 
de  puntes). 

Mira :  en  bona  prova  de  que  et  perdono,  aquí  tens 
al  meu  pobre  pare  que  porta  la  panereta  de  puntes 
que  havia  fet  pel  nostre  nuviatge  durant  la  teva 
absència.  Ara  serviran  pel  bateig  del  teu  fillet.  Ja 
el  veuràs  quin  goig  farà  amb  aquests  bonics.  Tot- 
hom se'n  farà  llengües  de  la  meva  obra  de  pun- 
taire. Ja  veus  si  en  soc  de  vanitosa. 
Rafe.       Un  àngel  ets,  Agnès  meva. 

(Amb  impuls  d'abraçar-la). 

Agnè.  Teva,  no.  Mai.  Tú  la  dona  que  pots  dir  teva,  és 
donya  Flora,  la  filla  de  Cuba,  a  qui  deus  fer-la  ben 
ditxosa,  ben  ditxosa  sense  recordar-te  per  res  de  la 
puntaire  catalana. 

Rafe.       No  trobo  paraules  per... 

Agnè.      Adéu,  Rafel.  Sia  aquesta  la  darrera  vegada  que  ens 

veiem. 
Rafe.       No,  no ! 

Agnè.  Sí,  sí.  Pots  tenir  per  cosa  ben  segura  que  tú  no  em 
veuràs  ja  més.  Digues  al  teu  majordom,  don  Joa- 
quim que  ja  pot  venir  quan  vulgui  a  recollir  el  seu 
encàrrec.  La  panereta  de  bateig  ja  està  llesta. 

{Pausa.  Per  fi,  Rafel  amb  el  cap  baix 

va  per  marxar.  Jan  i  Gem  que  al  reco- 
llir de  terra  la  barretina  han  recollit 
també  els  bitllets  que  restaven  escam- 
pats per  terra,  els  entreguen  a  Rafel 
al  peu  de  la  porta). 

Jan.         Veies,  Rafel,  que  et  descuides  aquests  cromos. 
Gem.        Pren  aquests  diners,  que  si  ara  els  llences  algun  dia 
et  poden  fer  manca. 

{Inconscientment  en  Rafel  els  pren 
i  marxa  pel  fons).  . 


ESCENA  VIII 
Dits,  menys  Rafel. 
Jan.         Mala  fi  facis. 

Gem.        El  que  és  jo  no  et  perdono  en  vida  ni  en  mort. 
Acne.      Ai,  cor  meu !  No  puc  més. 

{Cau  desvanescuda  en  la  cadira  d'es- 
querra). 

Jan.         Agnès ! 
Tomà.      Filla ! 
Gem.       Noia ! 

Agnè.  {Tots  hi  corren  aprop  d'ella). 

No  és  res !  No  res. 
Tomà.      Portem-la  al  seu  llit. 
Jan.         Es  lo  millor. 

Gem.        Sí  :  que  reposi  de  la  sotragada  que  ha  rebut  d'aquell 

mal  home. 
Agnè.      No,  no  ho  digueu  això. 

Jan.         Sí,  tens  raó.  Millor  és  no  anomenar-lo  més. 
Agnè.      Si  ja  l'he  perdonat  jo ! 

Gem.  Tú  sí,  però  nosaltres... 

Agnè.  Si  és  que  jo...  Encara  l'estimo  a  en  Rafel... 

Jan.  Mala  onada...  Arrenca'l  del  cor  aqueix  amor. 

Agnè.  Amb  el  cor  ell  hi  va. 

Tomà.  Anem  al  llit,  anem,  que  t'hi  conduirem. 

Agnè.  No,  pare,  no.  Porteu-me  al  silló  de  braços  allí  re- 
posaré un  xic. 

Jan.  Portem-li,  no  la  contradim. 

(Entre  tots  la  condueixen  al  silló  de 
braços  de  la  dreta), 

Agnè.  Ah,  que  estic  bé...  Ara,  voldria... 

Tomà.  Què  desitges,  filleta? 

Agnè.  Que  em  dongueu  el  coixinet  de  puntes. 

Tomà.  Vols  treballar-hi  ara !  No  ho  facis. 

Agnè.  No.  Abraçada  amb  ell  dormiré  una  estona. 

Gem.  Aquí  el  tens. 

Agnè.  (Abraçada  al  coixí  i  apoiant-hi  el  rostre). 

Aquest  sí  que  és  un  amant  que  no  enganya.  Ah, 
que  bé  que  em  trobo...  Quin  goig !  Quin  plaer ! 

(Queda  adormida). 

Jan.         Deixem-la  que  descansi. 

(Queden  tots  ells  a  l'esquerra  voltant 
la  taula). 

Gem.        Doncs,  segons  comprenc,  l'Agnès  ja  és  sabedora  de 

lo  que  ha  passat  a  l'Havana,  eh? 
Jan.         Així  sembla. 

Tomà.      Sí,  tot  ho  sap.  Ja  vos  ha  dit  abans  que  el  major- 
dom d'ell  li  ha  contat  inconscientment. 
Gem.        I  és  tal  com,  pel  poble  en  corre  la  brama? 
Tomà.      Què  diuen  pel  poble? 

Gem.        Que  la  boda  d'en  Rafel  ha  sigut  filla  de  l'agraïmenr. 

(Tomàs  a  poc  a  poc  s'acosta  al  siüó  on 
dorm  V Agnès  assentant-se  al  seu  cos- 
tat). 

Jan.  Sí,  sí,  agraïment...  Ja  li  donaria  jo  agraïment...  El 
que  sempre  he  dit  i  poc  que  em  voleu  creure. 

Gem.        Què  és  lo  que  no  se't  vol  creure? 

Jan.  Que  a  l'altra  banda  del  mar  hi  han  sirenes  que  enci- 
sen al  jovent. 

Gem.       Bah ! 

Jan.  No  hi  ha  bah!  que  val.  En  Rafel  ha  sigut  ensi- 
sat. 

Gem.       L'hermosura  de  la  seva  dona  Fha  encisat!  Què  no 

és  prou  maca  la  nostra  pobreta  Agnès? 
Jan.         Més  que  ningú,  ho  és. 
Gem.       I  doncs? 

Jan.         L'ha  encisat  el  diner  d'allà  vull  dir,  cap  de  sípia. 

Gem.       En  això,  potser  sí  que  hi  toques ! 

Jan.  No  haig  de  tocar-hi,  llus !  Jo  he  navegat  molt  i  el 
córrer  món  dóna  molta  experiència.  Tú,  aquí  a  la 
platja,  gronxant-hi  al  rompent  de  les  onades  com 
els  llubarros  tens  l'enteniment  més  curt  que  el  xan- 
guet que  allà  on  va  un  van  tots. 

Gem.  Jan,  deixa't  de  peixos  i  parla  més  formal  si  no  vols 
barallar-te  amb  mí. 

Jan.  Gem,  amb  tú  i  tothom  que  no  surti  en  defensa  de 
l'Agnès,  estic  disposat  a  fer  pinyes. 

Gem.  Qui  ho  diu,  qui  ho  dubta  que  jo  no  soc  el  primer 
defensor  de  l'Agnès !  Això  ni  vull  que  ho  pensis. 
Jan. 

Jan.  Gem !  Jo  a  l'Agnès  me  l'estimo  com  si  sigués  filla 
meva ! 

Gem.       Jo  més  que  tú,  perquè  li  soc  podrí. 
Jan.         I  jo,  que  potser  li  soc  granota ! 
Gem.       Tú  ho  sabràs  si  ho  ets. 
Jan.         Gem ! 

Gem.       Jan ! 

(Ambdós  aixecant-se  irats  a  punt 
oVabraonar-se). 

Tomà.      Parleu  més  baix,  per  l'amor  de  Déu,  que  la  noia 
dorm  i  pot  despertar-se  amb  aquests  crits  que  féu. 
Jan.         Tens  raó,  que  la  pobrissona  dorm. 
Gem.        Es  veritat  que  ara  reposa  un  xic. 
Jan.         Deixem-ho  córrer,  Gem  ! 

(Allargant -li  la  mà). 

Gem.     '  Per  mí  ja  està  finit  l'enfado. 

(S 'estrenyen  les  mans  i  tomen  a  seure) 

Jan.         Sempre  amics,  Gem? 
Gem.       Ara  més  que  mai,  Jan. 

Tomà.  Així  em  plau,  que  força  que  les  hem  de  menester 
les  bones  amistats. 

(Aixecant-se  i  anant  a  eüs). 

Jan.  Quan  penso  lo  feliç  que  mereix  ésser  la  meva  fillo- 
la, em  dono  als  dimonis. 

Gem.  Molt  que  ho  podria  haver  sigut  a  no  ésser  per  aquest 
maleït  Rafel.  Aquí  tenim  el  mateix  Josepet,  l'hereu 
de  ca'l  Andreu,  un  bon  xicot,  que  n'està  força  d'ena- 
morat de  l'Agnès.  No  fa  pas  gaires  dies  que  em  va 
venir  a  trobar  a  dir-me  així  mateix: — Gem;  l'Ag- 
nès m'ha  inspirat  un  vertader  amor,  vos  que  em  co- 
neixeu i  que  li  sou  padrí,  voleu  fer-me  de  bo  amb 
l'Agnès  ? 

Jan.         Lo  mateix  també  va  dir-me  a  mí. 

Gem.       I  què  vares  fer-li  per  contesta  tú? 

Jan.  Vaig  dir-li: — Ets  un  bon  noi,  Josepet,  digne  d'ésser 
estimat  per  la  millor  noia  del  poble,  emprò  l'Ag- 
nès està  promesa,  espera  el  retorn  del  seu  aimador, 
i  tinc  per  cosa  segura  que  no  trencarà  el  seu  ju- 
rament. Amb  tot  i  amb  això,  parla-li,  però  sa  res- 
posta no  la  prenguis  per  despreci. 

Gem.  Poc  més  o  menys  això  és  lo  que  jo  també  vareig 
dir-li,  i  ahir  vespre  mateix,  el  xicot  va  innovar-me 
que  ja  havia  parlat  a  l'Agnès,  i  que,  en  de  fet, 
estava  convençut  que  tot  l'amor  de  la  puntaire  era 
per  en  Rafel. 

Agnè.  (Com  somniant,  sense  bellugar-se  gens), 

Rafel,  Rafel  del  meu  cor...  Adéu,  adéu. 
Jan.         Somnia ! 
Gem.       Com  si  es  despedís  d'ell. 

Agnè.  (Amb   veu   cada   vegada  més  febla. 

Gem,  Jan  i  Tomàs  de  peu  dret,  però 
vora  la  taula.  Situació  ben  estudiada). 

Que  sies  ben  ditxós...  Ben  ditxós !  M'has  ferit  l'àni- 
ma enamorada...  Però  jo  et  perdono...  Jo  et  perdono 
com  Déu  a  mí  vulga  perdonar-me  si  en  aquesta  vall 
de  llàgrimes  he  fet  mal  a  algú  o  inconscientment 
hi  pecat.  Adéu  per  sempre  més,  amor  meu... 

(Pausa.  Se  li  escorre  el  coixí  dels  bra- 
ços, sense  que  caigui  a  terra,  decanta 
un  xic  el  cap  i  fineix  amb  un  purís- 
sim  sospir.  Estudi  especial  d'actriu. 
Pausa  més  curta.) 

Jan.         Altre  desmai ! 
Gem.       No  sé... 
Tomà.      Filla  meva... 

(Anant  a  ella). 

Agnès !  Què  no  em  sents  ?  Filla  del  cor,  retorna  a  la 
vida.  Socorro !  Favor !  la  meva  filla  s'està  morint. 

(Com  boig  va  a  la  porta  del  carrer 
cridant). 

Auxili!  No  em  desempareu! 

ESCENA  DARRERA 
Dits  i  veïns.'  Entre  ells  D.  Joaquim  i  Rafel  que  s'obre  pas. 
Rafe.       Agnès,  Agnès! 

Jan.         Rafel !  Tú  aquí !  Com  t'atreveixes  !... 

D.  Joaq.  Passàvem  per  aquí  a  la  vora  i  al  sentir  crits !... 

Gem.        Enrera !  Tú,  ets  l'únic  que  no  la  deus  veure ! 

(Volguent-li  aturar  el  pas). 
Rafe.       Jo  més  que  ningú. 

(Apartant-lo,  va  a  eüa). 
Agnès!  Agnès  estimada! 
(Pausa). 

Agnès !  Agnès !.  Torna  en  tú !  Soc  el  teu  Rafel ! 
Agnès ! 

(Altra  pausa). 

Tomà.      Ell  la  crida  i  ella  no  respon  !  Es  morta  la  filla  meva ! 

(Tots  es  descobreixen.  Jan  i  Gem 
aguantant  en  sos  braços  a  en  Tomàs. 
D.  Joaquim  i  els  veïns  sense  mourefs 
de  la  porta  del  fons.  Rafel,  que  s'ha- 
via agenollat  als  peus  d'ella,  s'aixeca 
pausadament,  desclou  la  panera  de  pun- 
tes, i  amb  tota  cura  comença  a  treure- 
hi  randes  i  brodats  que  després  de  be- 
sar-los, col·loca  damunt  de  V Agnès, 
com  a  mortalla.  Finalment  torna  a  age- 
nollar-se als  seus  peus.  Tot  amb  gran 
solemnitat.) 

TELO  MOLT  PAUSAT 

FI    DE  L'OBRA 


OBRES  DEL  MATEIX  AÜTOR 


(Amb  una  sola  actriu). 

El  cap  d'estació.  Drama  en  2  actes  i  en  prosa. 

La  meva  mare.  Drama  en  3  actes  i  en  prosa. 

El  secret  d'un  crim.  Drama  en  4  actes  i  en  prosa. 

La  verge  de  Bellmunt.  Drama  en  4  actes  i  en  prosa. 

Joves  i  vells.  Drama  en  3  actes  i  en  prosa. 

L'infern  dels  gelós.  Drama  en  3  actes  i  en  prosa. 

La  capseta  dels  petons.  Joguina  en  1  acte-  i  en  vers. 

El  ninot  de  molles.  Joguina  en  1  acte  i  en  vers. 

A  tres  quarts  de  quinze.  Joguina  en  1  acte  i  en  prosa. 

El  llit  del  capità.  Joguina  en  1  acte  i  en  prosa. 

Sabates  noves.  Joguina  en  1  acte  i  en  prosa. 

La  setmana  dels  tres  dijous.  Sainet  en  1  acte  i  en  prosa. 

L'amo  del  gos.  Sainet  en  1  acte  i  en  prosa. 

Totes  aquestes  obres  es  troben  de  ven- 
da, o  de  lloguer  amb  els  papers  d'estudi. 

Sant  Pau,  21.  Llibreria. 

